**Roger Federer** (s. 8. elokuuta 1981 Basel) on sveitsiläinen, uransa vuoden 2022 syyskuussa lopettanut tennispelaaja, olympiavoittaja ja maailman monivuotinen ykköspelaaja. Erityisesti 2000-luvun ensimmäisen vuosikymmenen puolivälin molemmin puolin Federer oli maailman kiistaton ykköspelaaja miesten tenniksessä.

Federer voitti ammattilaisurallaan 103 kaksinpelin ATP–turnausta, joista 20 on Grand Slam -turnauksia. Niistä kahdeksan on Wimbledonin, kuusi Australian avointen, viisi Yhdysvaltain avointen ja yksi Ranskan avointen tennisturnauksen mestaruuksia. Federer ohitti Pete Samprasin voitettujen Grand Slamien määrässä voitettuaan mestaruuden Wimbledonissa 2009. Roger Federer on myös viisinkertainen International Tennis Federationin maailmanmestari. Hän on voittanut tittelin vuosina 2004, 2005, 2006, 2007 ja 2009.*lähde?* Federer ehti olla 2. helmikuuta 2004 – 17. elokuuta 2008 maailmanlistan ykkösenä peräti 237 viikkoa peräjälkeen eli yli 4,5 vuotta. Tämä on pisin katkeamaton valtakausi miesten tenniksen historiassa. Yhteensä hän on ehtinyt olla maailmanlistan ykköspaikalla 310 viikkoa, jolla hän sijoittuu kaikkien aikojen listalla toiseksi.

Vuonna 2020 Roger Federer nousi ykköseksi *Forbesin* listalla maailman suurituloisimmista urheilijoista yli sadan miljoonan euron tuloilla. Vuoteen 2021 mennessä Roger Federer on ansainnut tenniksellä enemmän kuin kukaan muu eli kaikki tulot yhteen laskien yli miljardi dollaria. Federerin ammattilaisura päättyi syyskuussa vuoden 2022 Laver Cupiin Lontoossa.

Ura
---

### Alkuvuodet

Federer Yhdysvaltain avoimissa vuonna 2002.
Federer aloitti tennisuransa 7-vuotiaana. Hän hermostui helposti juniorina ja rikkoi mailansa, mutta myöhemmin hän oppi hallitsemaan hermonsa kentällä ja tuli tunnetuksi valoisana luonteena myös sen ulkopuolella. Ensimmäisen kilpaottelunsa hän hävisi 0–6, 0–6, mutta se vain kasvatti hänen sisuaan. Hänen ensimmäinen valmentajansa oli Peter Carter, joka kuoli auto-onnettomuudessa vuonna 2002. Roger Federer omistikin ensimmäisen Grand Slam -voittonsa, vuoden 2003 Wimbledon-voiton, hänen muistolleen.*lähde?*

Ensimmäisenä ammattilaisvuotenaan 1998 hän kipusi heti maailmanlistan sijalle 301. Ensimmäisen tennisturnauksensa hän voitti Milanossa, Italiassa ja sen jälkeen voittotahti alkoi vuosi vuodelta kiihtyä.*lähde?*

Juniorina hän voitti Wimbledonin ja on yksi harvoista, jotka ovat voittaneet Wimbledonin tennisturnauksen sekä junioreissa että senioreissa. Hän voitti myös vuonna 1998 junioreiden maailmanmestaruuskilpailuina pidetyn Orange Bowlin, jossa hän myös pääsi nelinpelissä toiselle kierrokselle yhdessä parinsa Suomen Jarkko Niemisen kanssa.*lähde?*

### 2004

Roger Federerin lopullinen läpimurto tapahtui vuonna 2004, jolloin hän voitti ensimmäisenä pelaajana sitten vuoden 1988 Mats Wilanderin kolme neljästä Grand Slam -turnauksesta. Hän nousi tenniksen ATP-listalla maailman ykköseksi tuon vuoden helmikuussa, josta lähtien hallitsi kärkisijaa yli neljä ja puoli vuotta.*lähde?*

### 2005

Heinäkuussa 2005 Roger Federer voitti Wimbledonin kaksinpelin kolmannen kerran peräkkäin kaatamalla finaalissa Andy Roddickin 6–2, 7–6, 6–4. Syyskuussa, kukistettuaan US Openin finaalissa Andre Agassin 6–3, 2–6, 7–6, 6–1, Federeristä tuli ensimmäinen peräkkäisinä vuosina sekä Wimbledonin että US Openin voittanut pelaaja sitten Don Budgen vuosina 1937–1938 ja vasta kolmas kaiken kaikkiaan.*lähde?*

### 2006

Vuoden 2006 alussa hän voitti Australian avoimen tennisturnauksen toisen kerran urallaan. Hän eteni myös Ranskan avoimissa finaaliin saakka, mutta hävisi lopulta mestaruutensa uusineelle espanjalaiselle Rafael Nadalille. Hän voitti ensimmäisen erän 6–1, mutta hävisi seuraavan 1–6, sitten 4–6 ja ratkaisevan erän hän katkaisupelissä 6–7. Vaikka Federer sanoikin, että Ranskan avointen voittaminen ei ole hänelle erityinen tavoite, hänen arveltiin kuitenkin jatkavan uraansa kunnes saavuttaisi voiton tuossa turnauksessa.*lähde?*

Federer teki samana vuonna Wimbledonin turnauksessa tennishistoriaa voittamalla 27. kesäkuuta 42. peräkkäisen ruohokentällä pelaamansa ottelun. Näin hän rikkoi Björn Borgin vanhan ennätyksen. Lopulta hän myös voitti koko turnauksen neljännen kerran peräkkäin kaatamalla finaalissa Nadalin lukemin 6–0, 7–6, 6–7, 6–3. Täten hänestä tuli viimeisin pelaaja sitten Pete Samprasin, joka on voittanut neljä kertaa peräkkäin Wimbledonin tennisturnauksen. Vuonna 2006 hän voitti kolmannen kerran peräkkäin Yhdysvaltain avoimet kukistamalla finaalissa Andy Roddickin eräluvuin 6–2, 4–6, 7–5 ja 6–1.*lähde?*

Lokakuussa Federer löi Chilen Fernando Gonzálezin omassa synnyinkaupungissaan Baselissa järjestetyn turnauksen finaalissa. Voitto tuli suoraan kolmessa erässä numeroin 6–3, 6–2 ja 7–6 7–3. Menestyksekkään kautensa päätteeksi Federer voitti vielä marraskuussa Tennis Masters Cupin, Shanghaissa, Kiinassa. Finaalivastustaja James Blake hävisi selvin luvuin, eränumerot Federerille 6–0, 6–3, 6–4.*lähde?*

Roger Federer teki vuonna 2006 oman ennätyksensä voittamalla tuolla kaudella kaikkiaan 12 turnausta. Hän oli myös siihen mennessä ainoa pelaaja, joka oli ansainnut yhden kauden aikana yli 7 miljoonaa euroa palkkiorahoja. Masters cupin voittorahat mukaan lukien hänen pelaamalla saadut ansionsa nousivat vuonna 2006 yli 8 miljoonaan euroon.*lähde?*

Euroopan uutistoimistot valitsivat hänet joulukuussa 2006 jo kolmannen kerran peräkkäin vuoden eurooppalaiseksi urheilijaksi.

### 2007

Vuoden 2007 Australian avoimissa hän ei hävinnyt erääkään voittaen seitsemän ottelua ja 21 erää. Australian turnauksen pitkässä historiassa tämä oli vasta toinen näin ylivoimainen suoritus. Grand Slam -turnauksissa samaan on yltänyt edellisen kerran Björn Borg Ranskan avoimissa vuonna 1980. Australian turnauksen finaalissa Federer kaatoi jälleen Chilen Fernando Gonzálezin. Voittoluvut olivat nyt 7–67–2, 6–4 ja 6–4. Federer johti silloin Gonzálesia otteluvoitoissa jo 10–0. Australian urotekonsa jälkeen Federer ilmoitti saman tien jatkavansa Grand Slamin eli neljän arvostetuimman turnauksen voiton tavoittelua saman vuoden aikana.*lähde?*

Hänellä oli vuonna 2007 taas mahdollisuus toteuttaa unelmansa voittamalla vihdoin Ranskan avoimen tennisturnauksen sekä saman tien saavuttaa *Grand Slam*. Hän oli vuosina 2004 ja 2006 hyvin lähellä tätä tavoitetta, mutta molemmilla kerralla Ranskan avoimet jäi voittamatta. Hän oli ollut jo vuonna 2006 sen loppuottelussa, mutta hävisi tuolloin Rafael Nadalille erin 1–3. Täsmälleen samoin kävi jälleen vuonna 2007.*lähde?*

Kesä-heinäkuussa 2007 Wimbledonissa Federer eteni jälleen loppuotteluun, jossa kohtasi edellisen vuoden tapaan Rafael Nadalin. Ottelusta muodostui aiempaa tiukempi ja ensi kertaa sitten vuoden 2001 Federer joutui ruohokentällä viiden erän otteluun. Vasta lähes neljän tunnin kamppailun jälkeen Federer käänsi sen voitokseen luvuin 7–6, 4–6, 7–6, 2–6, 6–2. Näin hänestä tuli Björn Borgin ohella ainoa pelaaja, joka on voittanut viisi kertaa peräkkäin Wimbledonin.

Syyskuussa 2007 Federer voitti jo neljännen kerran peräkkäin Yhdysvaltain avoimen tennismestaruuden lyömällä loppuottelussa Novak Đokovićin suoraan kolmessa erässä 7–6, 7–6, 6–4.*lähde?*

Lokakuussa 2007 hän voitti toisen kerran peräkkäin kotimaassaan Sveitsissä Baselin tennisturnauksen. Finaalissa kaatui Suomen Jarkko Nieminen 6–3, 6–4.
Syksyn ATP Masters -turnauksissa tuli kaksi yllätystappiota argentiinalaiselle David Nalbandianille. Ensin Madridin finaalissa 6–1, 3–6, 3–6 ja sitten Pariisissa jo 3. kierroksella suoraan erin 0–2. Kauden päätösturnauksen Tennis Masters Cupin, Shanghaissa, Kiinassa marraskuussa Federer aloitti kokemalla ensimmäisen tappionsa Fernando Gonzálezille. Myös ensi kertaa neljään ja puoleen vuoteen hänelle tuli kaksi tappiota perätysten. Jatkossa hän kuitenkin saavutti voitot Nikolai Davydenkosta ja Andy Roddickista. Semifinaalissa tuli vastaan edellisvuotiseen tapaan Rafael Nadal. Hän kaatui suoraan kahdessa erässä luvuin 6–4, 6–1. Finaalivastustaja oli espanjalainen David Ferrer. Roger Federer jyräsi vastustamattomasti voiton 6–2, 6–3, 6–2. Näin hän voitti tämän turnauksen jo neljännen kerran sekä toisen kerran peräkkäin.*lähde?*

### 2008

Federer Pekingin olympialaisissa 2008, jossa hän voitti kultaa nelinpelissä.
Vuonna 2008 Federer raivasi niin ikään tiensä Roland Garrosin finaaliin Ranskan avoimissa. Rafael Nadal murskasi hänet erin 3–0 (6–1, 6–3, 6–0). Kesä-heinäkuussa 2008 Federer puolusti Wimbledonin 5 vuoden voittoputkeaan. Hän etenikin vakuuttavasti finaaliin menettämättä erääkään. Vastaan hänelle finaalissa tuli Rafael Nadal. Nadal vei kaksi ensimmäistä erää lukemin 6–4, 6–4, mutta Federer nousi kahdella tie breakkiin menneellä erällä tasoihin (6–7, 6–7). Nadalilla oli neljännen erän tie breakissa jo 2 ottelupalloa, mutta Federer vei erän tie breakin lopulta 10–8. Viidennessä erässä molemmilla oli murtopalloja, mutta molemmat selvisivät pinteestä. Lopuksi tilanteessa 7–7 Nadal onnistui murtamaan Federerin syötön ja piti tämän jälkeen oman syöttönsä ja näin viides erä päättyi Nadalille 9–7. Ottelu kesti ennätykselliset 4 tuntia 48 minuuttia. Federerin yli viiden vuoden pituinen 65 voitetun ruohokenttäottelun putki oli näin katkennut ja kuudes perättäinen Wimbledonin voitto jäänyt haaveeksi. Federer kertoi ottelun jälkeen, ettei Ranskan avointen 3–0-tappio ollut läheskään niin kova paikka kuin Wimbledonin häviäminen.*lähde?*

Pekingissä 2008 Federer hävisi yllättäen Yhdysvaltain James Blakelle puolivälierissä. Hän sai kuitenkin tilaisuuden kultaan, kun hän pääsi parinsa Stanislas Wawrinkan kanssa nelinpelin loppuotteluun. He voittivat olympiakultaa kaataen ruotsalaisparin Simon Aspelin–Thomas Johansson erin 3–1 (6–3, 6–4, 6–7,4–7, 6–3).

Federerin yli neljä ja puoli vuotta yhtäjaksoisesti kestänyt valtakausi miesten tenniksen maailmanlistan ykköspaikalla päättyi 18. elokuuta 2008, jolloin hän menetti sen Rafael Nadalille. Syyskuussa 2008 Federer voitti jo viidennen kerran peräkkäin Yhdysvaltain avoimen tennismestaruuden lyömällä loppuottelussa skotlantilaisen Andy Murrayn suoraan kolmessa erässä 6–2, 7–5, 6–2.*lähde?*

### 2009

Tammikuussa Federer eteni Australian avoimen tennismestaruusturnauksen loppuotteluun. Vastassa oli Rafael Nadal ja hän osoittautui jälleen vaikeaksi vastustajaksi Roger Federerille. Viisieräinen kamppailu päättyi Nadalin voittoon ja palkintojenjaossa Federerin pettymys tappioonsa sai hänet voimakkaasti liikuttumaan.*lähde?*

Ranskan avoimissa 2009 Federer kohtasi loppuottelussa Robin Söderlingin, joka oli yllättäen pudottanut Rafael Nadalin jatkosta neljännellä kierroksella. Federer voitti kolean tuulisessa ja sateisessa säässä pelatun finaalin suoraan kolmessa erässä luvuin 6–1, 7–6, 6–4. Federerin ensimmäinen Ranskan avointen voitto oli samalla hänen uransa 14. Grand Slam -voitto, jolla hän nousi Pete Samprasin kanssa tasoihin voitettujen Grand Slam -turnausten lukumäärässä.*lähde?*

Federer voitti Ranskan avoimet vuonna 2009 ensimmäistä kertaa urallaan.
Federer teki taas tennishistoriaa 5. heinäkuuta 2009 lyömällä Wimbledonin finaalissa yhdysvaltalaisen Andy Roddickin viisieräisessä ja yli neljä tuntia kestäneessä kamppailussa. Hän otti näin 15. Grand Slam -voittonsa nousten nyt voittojen määrässä tennislegenda Pete Samprasin ohitse.

Federer nousi 6. heinäkuuta 2009 jälleen miesten tenniksen maailmanlistan ykköspaikalle ohittaen näin sitä vajaan vuoden ajan hallinneen Rafael Nadalin.*lähde?*

Syyskuussa Federer eteni jo kuudennen kerran peräkkäin Yhdysvaltain avointen loppuotteluun, jossa kohtasi argentiinalaisen Juan Martín del Potron. Federer johti ottelua erissä jo 2–1, mutta lopulta Del Potro kiri voittoon 3–2 eräluvuin ottaen uransa ensimmäisen Grand Slam -voiton. Kauden päätösturnauksessa Tennis Masters Cupissa Lontoossa, Federer selvitti tiensä välierään, mutta kärsi siinä tappion Nikolai Davydenkolle erin 1–2.*lähde?*

### 2010

Vuoden ensimmäisessä Grand Slam -turnauksessa Australiassa Federer kohtasi puolivälierässä Nikolai Davydenkon, joka oli muutama viikko aiemmin voittanut hänet Dohan ATP-turnauksen välierässä. Nyt Federer nousi alun erätappion jälkeen voittoon erin 3–1. Välierässä kaatui Jo-Wilfried Tsonga puhtaasti 3–0. Loppuottelussa asettui vastaan Andy Murray. Federer otti pelin hallinnan ja vei ensimmäisen erän 6–3 ja toisen 6–4, mutta kolmannessa Murray paransi peliään ja pääsi jo 5–2 johtoon. Federer kuitenkin tasoitti 6–6:een ja edessä oli katkaisupeli. Siinä Murraylla oli jo viisi eräpalloa, mutta Federer selvitti ne ja voitti lopuksi katkaisupelin 13–11 ja samalla koko ottelun suoraan eräluvuin 3–0. Tämä oli Federerille neljäs Australian mestaruus ja kaikkiaan jo 16. Grand Slam -voitto. Kausi jatkui Indian Wellsin ja Miamin Masters-turnauksilla, joissa Federer koki yllätystappiot Marcos Baghdatisille ja Tomáš Berdychille. Toukokuussa Federer eteni Madridin Masters-massakenttäturnauksen finaaliin, mutta kärsi siinä tappion Rafael Nadalille suoraan kahdessa erässä.*lähde?*

Ranskan avoimissa 2010 Federer kohtasi edellisvuotiseen tapaan Robin Söderlingin, mutta nyt jo puolivälierässä. Tällä kertaa tuli tappio erin 1–3. Tämä oli ensi kerta kuuteen vuoteen, kun Federer ei onnistunut etenemään Grand Slam -turnauksen semifinaaliin. Rafael Nadalin otettua viidennen voittonsa Roland Garrosista, Federer putosi 7. kesäkuuta 2010 julkaistulla miesten tenniksen ATP-listalla Nadalin jälkeen toiseksi. Näin hän jäi vain viikon päähän Pete Samprasin 286 viikon kärkisijaennätyksestä. Kesäkuussa Hallen nurmikenttäturnauksen loppuottelussa Federer kärsi yllätystappion Lleyton Hewittille eräluvuin 1–2. Vuoden 2002 jälkeen tämä oli Federerille vasta toinen tappio ruohoalustalla. Hallen turnauksen hän on voittanut vuodesta 2003 lähtien viisi kertaa ja otteluvoittoja ehti tulla yhteensä 29 peräkkäin.*lähde?*

Kesäkuun lopulla Wimbledonissa Federer eteni puolivälierään, mutta kärsi siinä yllätystappion tšekki Tomáš Berdychille erin 1–3. Tämä merkitsi sitä, että ensi kertaa kahdeksaan vuoteen Wimbledonin miesten finaali pelattiin ilman Roger Federeriä. Miesten tenniksen ATP-listalla Federer putosi 5. heinäkuuta 2010 kolmanneksi, joka on alin sijoitus hänelle sitten vuoden 2003.*lähde?*

Elokuussa Rogers Cupissa Torontossa Federer voitti puolivälierässä Berdychin ja välierässä Novak Đokovićin, mutta hävisi loppuottelussa Andy Murraylle suoraan kahdessa erässä 5–7, 5–7. Federer nousi kuitenkin 16. elokuuta julkaistulla miesten tenniksen ATP-listalla Đokovićin ohi kakkoseksi.*lähde?*

Seuraavalla viikolla pelatussa Cincinnatin Masters-turnauksessa Federer voitti puolivälierässä Nikolai Davydenkon suoraan erin 2–0 ja välierässä Rafael Nadalin juuri kukistaneen Marcos Baghdatisin niin ikään suoraan kahdessa erässä. Loppuottelussa oli vastassa Mardy Fish. Ottelusta tuli tasainen ja Federer otti lopulta voiton kolmessa erässä luvuin 6–7(5), 7–6,(1), 6–4. Näin hän voitti tämän turnauksen jo neljännen kerran.

Syyskuussa pelatussa Yhdysvaltain avoimissa Federer kukisti puolivälierässä Robin Söderlingin suoraan kolmessa erässä. Välierässä tuli vastaan Novak Đoković. Ottelu venyi viisieräiseksi ja Federerillä oli ratkaisuerässä jo kaksi ottelupalloa, mutta lopulta hän joutui poistumaan kentältä tappion kärsineenä. Tämä merkitsi myös sitä, että 13. syyskuuta julkaistulla miesten tenniksen ATP-listalla Federer putosi taas Đokovićin jälkeen kolmanneksi.*lähde?*

Lokakuussa Shanghain ATP Masters-turnauksessa Federer rökitti puoivälierässä Söderlingin peräti 6–1, 6–1 ja välierässä kaatui Đoković 7–5, 6–4. Loppuottelussa tuli vastaan Andy Murray, joka otti voiton yllättävän selvästi luvuin 6–3, 6–2. Federer nousi kuitenkin ATP-listalla 18. lokakuuta jälleen Đokovićin ohi kakkostilalle. Seuraavalla viikolla pelatussa Tukholman ATP-turnauksessa Federer kukisti puolivälierässä maanmiehensä Stanislas Wawrinkan erin 2–1 ja välierässä kroaatti Ivan Ljubičićin suoraan 2–0 erin. Loppuottelussa saksalainen Florian Mayer sai tunnustaa Federerin paremmakseen luvuin 4–6, 3–6. Näin Federer oli ottanut jo 64:nnen turnausvoittonsa. Federer otti 65:nnen turnausvoittonsa marraskuussa Baselissa pelatussa turnauksessa. Finaalissa hän voitti Novak Đokovićin erin 2–1. Samalla hän nousi kaikkien aikojen eniten turnausvoittoja ottaneiden listalla neljänneksi. Marraskuussa pelatussa Pariisin ATP Masters-turnauksessa Federer eteni välierään, jossa kärsi tappion ranskalaiselle Gaël Monfilsille kolmessa tiukassa erässä 6–7, 7–6, 6–7. Ratkaisuerässä Federerillä oli jo viisi ottelupalloa.*lähde?*

Kauden päätösturnauksessa, joka pelattiin marraskuun lopulla Lontoossa, Federer voitti alkulohkossaan suoraan kahdessa erässä Andy Murrayn, Robin Söderlingin ja David Ferrerin. Semifinaalissa kukistui Novak Đoković numeroin 6–1, 6–4. Finaalissa oli vastassa Rafael Nadal ja Federer päätti kautensa turnausvoittoon luvuin 3–6, 6–3, 1–6.

### 2011

Heti vuoden alussa Roger Federer voitti Dohan ATP-turnauksen häviämättä erääkään. Välierässä kaatui ranskalainen Jo-Wilfried Tsonga ja loppuottelussa turnausvoittoa puolustanut Venäjää edustava Nikolai Davydenko 6–3, 6–4.

Tammikuun loppupuolella pelatussa vuoden ensimmäisessä Grand Slam -turnauksessa Australiassa Federer kukisti puolivälierässä maanmiehensä Stanislas Wawrinkan suoraan kolmessa erässä. Semifinaalissa serbi Novak Đoković osoittautui kuitenkin liian vaikeaksi vastustajaksi ja turnausvoittoaan puolustanut Federer sai tunnustaa hänet paremmakseen lukemin 6–7, 5–7, 4–6. Helmikuun viimeisellä viikolla Federer pelasi Dubain ATP-turnauksessa edeten loppuotteluun, mutta kärsi siinä tappion Novak Đokovićille suoraan kahdessa erässä 3–6, 3–6. Maaliskuussa pelatussa Indian Wells Masters -turnauksessa Federer selvitti tiensä välierään, mutta taaskin Novak Đoković oli ottelussa parempi. Federerin tappioluvut olivat nyt 3–6, 6–3, 2–6. Tämä merkitsi myös sitä, että 21. maaliskuuta julkaistulla miesten tenniksen ATP-listalla Federer putosi Đokovićin taakse kolmanneksi. Maalis-huhtikuussa pelatussa Miamin Masters-turnauksessa Federer oli jälleen välierässä, mutta nyt tuli tappio Rafael Nadalille selvin luvuin 3–6, 2–6.*lähde?*

Euroopan massakauden Federer aloitti tuttuun tapaan Monte Carlon Masters-turnauksessa huhtikuussa. Siellä Federer hävisi yllättäen puolivälierissä Jürgen Melzerille luvuin 4–6, 4–6. Toukokuun alkupuolella oli vuorossa Madridin Masters-turnaus ja siellä Federer löi puolivälierässä Robin Söderlingin 7–6, 6–4, mutta välierässä vastaan tullut Rafael Nadal oli jälleen kerran massakentällä ylittämätön este. Federerin tappioluvut olivat nyt 7–5, 1–6, 3–6. Rooman Masters-turnauksessa Federer putosi jatkosta kolmannella kierroksella hävittyään Richard Gasquet’lle 6–4, 6–7(2), 6–7(4).*lähde?*

Ranskan avoimissa 2011 touko-kesäkuussa Federer selviytyi ennätysmäisesti jo 28. kerran peräkkäin Grand Slam -turnauksessa vähintään neljännesfinaaliin. Semifinaalissa vastaan tuli jälleen Novak Đoković, jolla oli takanaan 43 perättäistä otteluvoittoa. Tämän putken Federer katkaisi tylysti luvuin 7–6(5), 6–3, 3–6, 7–6(5). Finaalissa vastapuolella oli Rafael Nadal ja jo viidennen kerran hän osoittautui liian vaikeaksi voitettavaksi Roland Garros’n massalla. Federerillä oli ensimmäisessä erässä tilanteessa 5–2 jo eräpallo, mutta lopuksi Nadal vei erän 7–5. Seuraava erä meni Nadalille katkaisupelin jälkeen 7–6(3), kolmannen Federer onnistui voittamaan 7–5, mutta neljännessä Nadal jyräsi mestaruuteen pelein 6–1.

Wimbledonissa kuusinkertainen mestari Federer hävisi puolivälierissä Jo-Wilfried Tsongalle viisieräisen ottelun luvuin 6–3, 7–6(3), 4–6, 4–6, 4–6. Tämä oli ensimmäinen kerta, kun Federer hävisi Grand Slam -turnauksen ottelunsa voitettuaan kaksi ensimmäistä erää.

Elokuussa Canada Masters -turnauksessa Montrealissa kolmannella kierroksella tuli jälleen vastaan Jo-Wilfried Tsonga. Tuloksena oli jälleen tappio, tällä kertaa numeroilla 6–7, 6–4, 1–6. Seuraavalla viikolla Cincinnatin Masters-turnauksessa Federer kohtasi puolivälierässä Tomáš Berdychin ja koki tappion suoraan kahdessa erässä 2–6, 6–7(3).*lähde?*

Syyskuussa Yhdysvaltain avoimissa Federer eteni peräti 30. kerran peräkkäin Grand Slam -turnauksessa vähintään neljännesfinaaliin. Siinä hän voitti Jo-Wilfried Tsongan suoraan kolmessa erässä 6–4, 6–3, 6–3. Semifinaalissa hän koki katkeran tappion maailmanlistan ykköselle Novak Đokovićille. Federer voitti kaksi ensimmäistä erää 7–6(7), 6–4 ja Đoković seuraavat 6–3, 6–2. Viidennessä erässä tilanteessa 5–3 Federerillä oli omassa syötössä jo kaksi perättäistä ottelupalloa. Đoković vei kuitenkin lopulta ratkaisuerän luvuin 7–5. Näin Federer jäi tänä vuonna ilman Grand Slam -voittoa ensimmäistä kertaa kahdeksaan vuoteen.

Lokakuussa Federerin pitäessä kilpailutaukoa Andy Murray oli huippuvireessä ja nousi 17. lokakuuta julkaistulla miesten tenniksen ATP-listalla kolmanneksi ohi Federerin, joka putosi kolmen parhaan joukosta ensimmäisen kerran sitten kesäkuun 2003. Marraskuun alussa Federer otti vasta kauden toisen turnausvoittonsa voitettuaan kotimaassaan pelatun Swiss Indoors -turnauksen loppuottelussa Kei Nishikorin. Seuraavalla viikolla Federer voitti ensimmäistä kertaa urallaan Paris Mastersin lyötyään loppuottelussa Jo-Wilfried Tsongan 6–1, 7–6(3). Kauden päätösturnauksessa, joka pelattiin marraskuun lopulla Lontoossa, Federer voitti alkulohkossaan jälleen Tsongan 6–2, 2–6, 6–4. Sitten vastaan tuli Rafael Nadal, joka kaatui peräti luvuin 6–3, 6–0. Seuraavaksi Federer kukisti Mardy Fishin voittolukujen ollessa 6–1, 3–6, 6–3. Semifinaalivastustaja oli David Ferrer, jonka Federer voitti selvästi 7–5, 6–3. Finaalissa oli taas vastassa Jo-Wilfried Tsonga. Federer vei ottelun nimiinsä luvuin 6–3, 6–7(6), 6–3. Hänellä on nyt ennätysmäiset kuusi finaalivoittoa tenniskauden päätösturnauksista, joihin kutsutaan kahdeksan eniten ATP-pisteitä kauden aikana hankkinutta pelaajaa. Tämä oli Federerille myös hänen 70. turnausvoittonsa ja sadas finaalipaikkansa. Menestyksekkään loppukauden ansiosta Federer nousi 28. marraskuuta julkaistulla miesten tenniksen ATP-listalla uudelleen Andy Murrayn ohi kolmannelle sijalle.*lähde?*

### 2012

Tammikuun alussa pelatussa Dohan ATP-turnauksessa Roger Federer eteni välierään, mutta joutui sitten luovuttamaan selkävaivan vuoksi. Tammikuun loppuviikoilla pelatuissa Australian avoimissa Federer kukisti neljännesfinaalissa Juan Martín del Potron numeroin 6–4, 6–3, 6–2 eikä ollut menettänyt turnauksessa vielä erääkään. Semifinaalissa vastassa oli Rafael Nadal, jonka Federer joutui jälleen tunnustamaan paremmakseen nelieräisessä ottelussa luvuin 7–6(5), 2–6, 6–7(5), 4–6.

Rotterdamin ATP-turnauksessa helmikuussa Federer kukisti puolivälierässä Jarkko Niemisen erin 2–0 ja välierässä Nikolai Davydenkon erin 2–1. Loppuotteluvastustaja oli Juan Martín del Potro, joka sai kylmää kyytiä Federerin voittonumeroiden ollessa 6–1, 6–4. Helmi-maaliskuun vaihteessa pelatussa Dubain ATP-turnauksessa Federer löi välierässä Juan Martín del Potron 7–6, 7–6 ja loppuottelussa Andy Murrayn selkein luvuin 7–5, 6–4. Maaliskuun puolessavälissä pelatussa Indian Wells Masters -turnauksessa Federer voitti puolivälierässä jälleen Juan Martín del Potron 6–3, 6–2 ja välierässä Rafael Nadalin 6–3, 6–4. Loppuottelussa vastaan asettui yhdysvaltalainen 206 senttimetriä pitkä John Isner. Federer voitti mestaruuden suoraan kahdessa erässä luvuin 7–6(7), 6–3. Maaliskuun lopussa Miamin Masters-turnauksessa Federer koki jo kolmannella kierroksella yllätystappion Andy Roddickille numeroin 6–7, 6–1, 4–6. Toukokuussa Federer voitti Madridin Masters-turnauksen päihittämällä loppuottelussa Tomáš Berdychin 3–6, 7–5, 7–5. Voitto tiesi sitä, että Federer nousee maailmanlistalla toiseksi ohi Rafael Nadalin.

Seuraavalla viikolla pelatussa Rooman Masters-turnauksessa Federer eteni vakuuttavasti välierään, mutta hävisi siinä Novak Đokovićille suoraan kahdessa erässä luvuin 2–6 6–7(4). Federerin sijoitus tenniksen ATP-listalla putosi taas kolmanneksi, kun Rafael Nadal voitti koko turnauksen.
Touko-kesäkuussa Ranskan avoimissa Federer teki historiaa heti alkukierroksilla nousemalla miesten Grand Slam -otteluvoittojen tilastokärkeen ohi Jimmy Connorsin. Puolivälierässä Federer oli tappiolla erissä jo 0–2 Juan Martín del Potroa vastaan, mutta lopuksi hän nousi otteluvoittoon eräluvuin 3–2.

Semifinaalissa vastassa oli Novak Đoković, joka otti voiton selvin numeroin 6–4, 7–5, 6–3. Kesäkuun puolivälissä Federer hävisi Hallen ruohokenttäturnauksen loppuottelussa Tommy Haasille suoraan kahdessa erässä 6–7, 4–6.

Kesä-heinäkuussa pelatussa Wimbledonin tennisturnauksessa Roger Federer oli kolmannen kierroksen ottelussaan ranskalaista Julien Benneteauta vastaan tappiolla erissä 0–2, mutta nousi kuitenkin lopulta viidessä erässä otteluvoittoon. Neljännesfinaalissa selkäkivuista edellisellä kierroksella kärsinyt Federer kukisti venäläisen Mihail Južnyin suoraan kolmessa erässä. Näin hän eteni ennätysmäisesti jo 32. kerran Grand Slam -turnauksen kaksinpelin semifinaaliin. Siellä maailman ykköspelaaja Novak Đoković sai nyt tunnustaa Federerin paremmakseen tappiolukemien ollessa 3–6, 6–3, 4–6, 3–6. Turnauksen finaalissa Federer otti jo historiallisen seitsemännen mestaruuden kukistamalla isäntämaan suuren suosikin Andy Murrayn neljässä erässä lukemin 4–6, 7–5, 6–3, 6–4. Tämä merkitsi myös sitä, että Federer nousi jälleen ykköseksi 9. heinäkuuta 2012 julkaistulla miesten tenniksen ATP-listalla.

Heinä-elokuun vaihteessa Lontoon olympialaisissa Federer eteni finaaliin kukistamalla Argentiinan Juan Martin del Potron semifinaalissa. Del Potro voitti avauserän 6–4 ja Federer vei seuraavan katkaisupelissä. Ratkaiseva erä päätyi lopulta sveitsiläisen voittoon luvuin 19–17. Ottelu kesti 4 tuntia 26 minuuttia ja on tenniksen ammattilaisaikakauden pisin kolmieräinen kamppailu. Olympiafinaalissa Federer hävisi kuitenkin suoraan kolmessa erässä isäntämaan Andy Murraylle. Näin Federer voitti olympiahopeaa, mutta kaksinpelin kultamitali jäi yhä häneltä puuttumaan. Elokuun puolivälissä Federer eteni Cincinnatin Masters-turnauksessa loppuotteluun voitettuaan välierässä maanmiehensä Stanislas Wawrinkan lukemin 7–6(4), 6–3.

Loppuottelussa Novak Đoković kukistui suoraan kahdessa erässä 6–0, 7–6(7) ja siten Federer saavutti Cincinnatissa ennätyksellisen viidennen turnausvoiton. Yhdysvaltain avoimissa Federer hävisi yllättäen puolivälierissä Tomáš Berdychille neljässä erässä. Tämä oli ensimmäinen kerta vuoden 2003 jälkeen, kun Federer ei päässyt Yhdysvaltain avoimissa välieriin.

Lokakuun puolivälissä pelatussa Shanghain Masters-turnauksessa Federer eteni välierään ja varmisti näin, että hän sai täyteen 300 viikkoa miesten tenniksen maailmanlistan ykkösenä. Lokakuun loppupuolella Baselissa pelatussa Swiss Indoors-turnauksen loppuottelussa Federer hävisi Juan Martin del Potrolle tiukassa ottelussa erin 1–2. Tämä merkitsi myös sitä, että 5. marraskuuta julkaistulla miesten tenniksen ATP-listalla Federer putosi toiselle sijalle.

Kauden päätösturnauksessa marraskuussa Lontoossa Federer kukisti semifinaalissa Andy Murrayn 7–6(5), 6–2. Finaalissa verkon toisella puolella ollutta Novak Đokovićia vastaan Federerillä oli ensimmäisessä erässä jo 3–0 johto, mutta lopulta Đoković vei erän katkaisupelissä 7–6(6). Toisessä erässä Federerillä oli kaksi perättäistä eräpalloa omassa syötössään tilanteessa 5–4, mutta jälleen Đoković käänsi erän voitokseen, nyt luvuin 7–5. Näin Federeriltä jäi seitsemäs mestaruus tässä turnauksessa vielä saavuttamatta.

### 2013

Roger Federer aloitti kautensa tammikuun loppuviikoilla pelatuissa Australian avoimissa. Hän eteni vaikeuksitta neljännesfinaaliin. Siellä vastaan tullut Jo-Wilfried Tsonga antoi kuitenkin tiukan vastuksen ennen kuin Federer saavutti voiton viidessä erässä numeroin 7–6, 4–6, 7–6, 3–6, 6–3. Semifinaalivastustaja Andy Murray osoittautui kuitenkin tällä kerralla liian kovaksi ja Federerille tuli tappio jälleen viiteen erään venyneessä kamppailussa luvuin 4–6, 7–6, 3–6, 7–6, 2–6.

Rotterdamin ATP-turnauksessa helmikuun puolivälissä Federer koki puolivälierässä yllätystappion ranskalaiselle Julien Benneteaulle suoraan kahdessa erässä. Helmi-maaliskuun vaihteessa pelatussa Dubain ATP-turnauksessa Federer eteni välierään. Siinä hänellä oli toisessa erässä jo kolme ottelupalloa, mutta lopulta hän koki tappion tiukan kolmieräisen ottelun päätteeksi tšekki Tomáš Berdychille. Maaliskuun puolessavälissä pelatussa Indian Wells Masters -turnauksessa Federer eteni välierään, jossa koki tappion Rafael Nadalille suoraan kahdessa erässä 4–6, 2–6. Aiemmin Federer oli ilmoittanut pitävänsä lähes kahden kuukauden kilpailutauon tämän turnauksen jälkeen. Miesten tenniksen ATP-listalla Federer putosi huhtikuun alussa kolmanneksi.

Toukokuussa Federer kärsi yllätystappion Madridin Masters-turnauksen kolmannella kierroksella japanilaiselle Kei Nishikorille kolmessa erässä. Seuraavalla viikolla Rooman Masters-turnauksessa Federer eteni aina loppuotteluun, mutta siinä tuli jälleen tappio Rafael Nadalille selvin luvuin 1–6, 3–6.

Touko-kesäkuussa Ranskan avoimissa Federer eteni jo 36:nnen kerran peräkkäin Grand Slam -turnauksen puolivälierään kukistamalla tiukassa viisieräisessä kamppailussa ranskalaisen Gilles Simonin. Puolivälierässä Federer kärsi kuitenkin tappion toiselle ranskalaiselle Jo-Wilfried Tsongalle suoraan kolmessa erässä luvuin 5–7, 3–6, 3–6. Seuraavalla viikolla Hallen ruohotennisturnauksen puolivälierässä Federer peittosi isäntämaan Mischa Zverevin murskaluvuin 6–0, 6–0. Välierässä vastassa oli viimevuotinen finaalivastustaja Tommy Haas, josta Federer sai nyt revanssin numeroin 3–6, 6–3, 6–4. Loppuottelussa kaatui venäläinen Mihail Južnyi tiukan kolmieräisen ottelun jälkeen 6–7(5), 6–3, 6–4. Näin Federer sai vasta kauden ensimmäisen turnausvoittonsa.

Kesäkuun lopulla alkaneessa Wimbledonin tennisturnauksessa Roger Federer kärsi yllätystappion jo toisella kierroksella ukrainalaiselle Sergei Stahovskille neljässä tiukassa erässä lukemin 7–6 (5), 6–7 (5), 5–7, 6–7 (5). Näin aikaisessa vaiheessa turnausta Federer ei ollut pudonnut Wimbledonissa sitten vuoden 2002. Nyt katkesi myös 10 vuotta sitten alkanut 36:n ottelun putki, jossa Federer eteni Grand Slam -turnauksissa aina vähintään neljännesfinaaliin. Tämä merkitsi myös sitä, että 8.7. julkaistulla miesten tenniksen ATP-listalla 

Federer putosi viidenneksi eli huonoimmalle sijalle 10 vuoteen. Heinäkuun puolivälin jälkeen pelatussa Hampurin ATP-500 massaturnauksessa Federer eteni välierään, jossa kärsi yllätystappion argentiinalaiselle Federico Delbonisille niukasti 6–7(7), 6–7(4). Seuraavalla viikolla hän osallistui Gstaadin ATP-250 massaturnaukseen, mutta hävisi jo toisella kierroksella saksalaiselle Daniel Brandsille suoraan kahdessa erässä 3–6, 4–6. Elokuun puolivälissä Federer kohtasi Cincinnatin Masters-turnauksen puolivälierässä tutun vastustajan Rafael Nadalin ja jälleen tuli tappio, tällä kertaa kolmessa erässä 7–5, 4–6, 3–6.

Syyskuun alkupuolella pelatuissa Yhdysvaltain avoimissa Federer kärsi tappion jo neljännellä kierroksella Tommy Robredolle suoraan kolmessa erässä lukemin 6–7(3), 3–6, 4–6. Tämä oli ensi kerta yli kymmeneen vuoteen, kun Federer putosi tässä turnauksessa ennen puolivälieriä.

Lokakuussa Shanghain Masters-turnauksessa Federer kärsi tappion kolmannella kierroksella ranskalaiselle Gaël Monfilsille kolmessa erässä luvuin 4–6, 7–6(7–5), 3–6.
Lokakuun loppupuolella Baselissa pelatussa Swiss Indoors-turnauksen loppuottelussa Federer hävisi edellisvuoden tapaan Juan Martin del Potrolle erin 1–2 (6–7(3), 6–2, 4–6).
Seuraavalla viikolla Pariisin Masters-turnauksen puolivälierässä Federer vuorostaan voitti Del Potron 2–1 erin. Välierässä Novak Đoković oli kuitenkin vahvempi voittolukemilla 4–6, 6–3, 6–2. Kauden päätösturnauksessa marraskuussa Lontoossa Federer eteni semifinaaliin kukistamalla jälleen Del Potron kolmessa erässä. Semifinaalissa Federer joutui kuitenkin taipumaan Rafael Nadalille suoraan kahdessa erässä 5–7, 3–6.

### 2014

Kausi alkoi tammikuun alussa Brisbanen ATP 250 -turnauksessa. Federer selvitti tiensä aina loppuotteluun, mutta kärsi siinä tappion Lleyton Hewittille kolmessa erässä 1–6, 6–4, 3–6. Australian avoimissa tammikuun loppupuolella Federer kukisti 4. kierroksella Jo-Wilfried Tsongan 6–3, 7–5, 6–4. Neljännesfinaalissa kaatui Andy Murray 6–3, 6–4, 6–7, 6–3. Semifinaalissa tie kuitenkin nousi pystyyn, kun ottelussa Rafael Nadalia vastaan tuli jälleen kerran tappio, nyt suoraan kolmessa erässä 7–6(4), 6–3, 6–3. Samalla Federer menetti Sveitsin ykköspelaajan paikan, jota hän oli pitänyt hallussaan yhtäjaksoisesti yli 13 vuotta.

Helmi–maaliskuun vaihteessa pelatussa Dubain ATP 500 -turnauksessa Federer kukisti välierässä yllättäen Novak Đokovićn 3–6, 6–3, 6–2. Loppuottelussa kaatui Tomáš Berdych myös kolmessa erässä 3–6, 6–4, 6–3 ja näin Federer voitti tämän turnauksen jo kuudennen kerran. Maaliskuun puolessavälissä pelatussa Indian Wells Masters -turnauksessa Federer voitti välierässä ukrainalaisen Aleksandr Dolgopolovin tylyin luvuin 6–3, 6–1. Loppuottelussa vastassa oli Novak Đoković, joka tiukkojen vaiheiden jälkeen otti voiton kolmessa erässä 3–6, 6–3, 7–6(3). Maaliskuun lopulla pelatussa Miamin Masters-turnauksessa Federer kärsi puolivälierässä yllätystappion japanilaiselle Kei Nishikorille luvuin 6–3, 5–7, 4–6. 
Euroopan massakauden Federer aloitti Monte Carlon Masters-turnauksessa. Välierässä kukistui rannevammasta kärsinyt Novak Đoković 7–5, 6–2. Loppuottelussa vastassa oli maanmies Stanislas Wawrinka, jolle Federer kärsi yllätystappion kolmessa erässä 6–4, 6–7(5), 2–6. Federer jäi pois perhesyistä Madridin Masters-turnauksesta. Rooman Masters -turnauksesta Federer putosi yllättäen heti toisella kierroksella häviämällä ranskalaiselle Jeremy Chardylle kolmessa erässä.

Touko–kesäkuussa Ranskan avoimissa Federer eteni 16:n parhaan joukkoon, mutta kärsi sitten tappion latvialaiselle Ernests Gulbisille tiukassa viisieräisessä ottelussa lukemin 7–6(5), 6–7(3), 2–6, 6–4, 3–6. Kesäkuun puolivälissä Hallen ruohotennisturnauksen loppuottelussa Federer kohtasi kolumbialaisen Alejandro Fallan. Federer otti jo seitsemännen mestaruutensa tässä turnauksessa, tällä kertaa luvuin 7–6(2), 7–6(3).

Kesä–heinäkuussa pelatussa Wimbledonin tennisturnauksessa Roger Federer kukisti neljännesfinaalissa maanmiehensä Stan Wawrinkan erin 3–1. Semifinaalissa vastaan tuli kanadalainen Milos Raonic, jonka Federer voitti suoraan kolmessa erässä 6–4, 6–4, 6–4. Finaalissa oli vastassa tuttu vastustaja Novak Đoković. Ottelusta tuli tiukka viisieräinen kamppailu, jonka Đoković selvitti lopulta edukseen luvuin 6–7(7), 6–4, 7–6(4), 5–7, 6–4. Federer oli jo noussut neljännessä erässä 2–5 tilanteesta Đokovićin ottelupallon kautta 7–5 erävoittoon. Finaalitappion myötä Federeriltä jäi ennätyksellinen kahdeksas Wimbledon-voitto vielä saavuttamatta.

Elokuun alussa Toronton Masters-turnauksessa Federer eteni loppuotteluun, mutta kärsi siinä hieman yllättäen tappion ranskalaiselle Jo-Wilfried Tsongalle suoraan kahdessa erässä 5–7, 6–7(3). Elokuun puolivälissä Federer eteni jälleen loppuotteluun Cincinnatin Masters-turnauksessa voitettuaan puolivälierässä Andy Murrayn lukemin 6–3, 7–5 ja välierässä Milos Raonicin 6–2, 6–3. 

Loppuottelussa espanjalainen David Ferrer kukistui kolmessa erässä luvuin 6–3, 1–6, 6–2 ja näin Federer otti jo kuudennen mestaruutensa tässä turnauksessa.

Syyskuun alkupuolella pelatuissa Yhdysvaltain avoimissa Federer voitti neljännesfinaalissa ranskalaisen Gaël Monfilsin viidessä erässä oltuaan jo erissä 0–2 tappiolla ja selvitettyään neljännessä erässä vastustajan kaksi perättäistä ottelupalloa. Semifinaalissa vastaan tuli kroaatti Marin Čilić, joka yllättäen kukisti Federerin suoraan kolmessa erässä 6–3, 6–4, 6–4.

Seuraavalla viikolla pelatussa Davis Cupin semifinaalissa Italiaa vastaan Federer vei Sveitsin ratkaisevaan 3–1 johtoon lyömällä Fabio Fogninin suoraan kolmessa erässä luvuin 6–2, 6–3, 7–6(4).

Lokakuussa Shanghain Masters-turnauksessa Federer kohtasi välierässä tutun vastustajan Novak Đokovićin ja tällä kertaa tuli voitto numeroin 6–4, 6–4. Loppuottelussa vastassa oli ranskalainen Gilles Simon, jonka Federer kukisti kahdessa tiukassa erässä katkaisupelien jälkeen 7–6(6), 7–6(2).

Lokakuun jälkipuoliskolla Baselissa pelatussa Swiss Indoors -turnauksen loppuottelussa Federer kukisti belgialaisen David Goffinin suoraan kahdessa erässä 6–2, 6–2 voittaen tämän turnauksen jo kuudennen kerran. Seuraavalla viikolla Pariisin Masters-turnauksen puolivälierässä Federer hävisi hieman yllättäen Milos Raonicille numeroin 6–7(5), 5–7.

Kauden päätösturnauksessa marraskuussa Lontoossa Federer eteni semifinaaliin lyömällä Andy Murrayn murskaluvuin 6–0, 6–1.

Semifinaali maanmiestä Stan Wawrinkaa vastaan oli todellinen jännitysnäytelmä, jossa Wawrinkalla oli jo neljä ottelupalloa ennen kuin Federer selvitti ottelun voitokseen numeroin 4–6, 7–5, 7–6(6). Turnauksen finaali jäi kuitenkin pelaamatta Federerin selkävamman vuoksi.

Seuraavan viikon lopulla pelatussa Davis Cupin finaalissa Ranskaa vastaan Federer toi Sveitsille ratkaisevan kolmannen voiton kukistamalla Richard Gasquet’n suoraan kolmessa erässä luvuin 6–4, 6–2, 6–2. Näin Federer oli vihdoin saavuttanut häneltä puuttuneen Davis Cup -mestaruuden.

### 2015

Kausi alkoi tammikuun alussa edellisvuoden tapaan Brisbanen ATP 250 -turnauksessa. Välierässä Federer kukisti helposti bulgarialaisen Grigor Dimitrovin 6–2, 6–2. Loppuottelussa Milos Raonic antoi tiukemman vastuksen, mutta taipui lopulta kolmessa erässä luvuilla 6–4, 6–7(2), 6–4. Näin Federer oli saavuttanut 83:nnen turnausvoittonsa ja saanut kokoon peräti **1000** voittoa tenniksen ATP-tasolla.
Australian avoimissa tammikuun jälkipuolella Federer kärsi yllätystappon italialaiselle Andreas Seppille kolmannella kierroksella numeroilla 4-6, 6-7(5), 6-4, 6-7(5). Tämä oli hänelle varhaisin tappio tässä turnauksessa sitten vuoden 2001.

Helmikuun lopulla pelatussa Dubain ATP 500 -turnauksessa Federer kukisti välierässä 18-vuotiaan kroaatin Borna Coricin luvuin 6-2, 6-1. Loppuottelussa vastassa oli maailman ykkönen Novak Đoković. Federer otti voiton suoraan kahdessa erässä 6-3, 7-5 vieden tämän turnauksen mestaruuden jo seitsemännen kerran urallaan.

Maaliskuun puolenvälin jälkeen pelatussa Indian Wells Masters -turnauksessa Federer voitti välierässä Milos Raonicin suoraan kahdessa erässä luvuin 7-5, 6-4. Loppuottelussa vastaan tuli jälleen Novak Đoković, joka vei mestaruuden edellisvuden tapaan kolmessa erässä, nyt numeroin 6–3, 6–7(5), 6–2.

Euroopan massakausi alkoi Monte Carlon Masters-turnauksessa. Siellä tie nousi pystyyn jo kolmannella kierroksella ranskalaiselle Gaël Monfilsille suoraan kahdessa erässä kärsityn tappion myötä.

Huhti-toukokuun vaihteessa ensimmäistä kertaa pelatussa Istanbulin ATP 250 -turnauksessa Federer voitti välierässä argentiinalaisen Diego Schwarzmanin numeroin 2-6, 6-2, 7-5. Loppuottelussa Federer kukisti uruguaylaisen Pablo Cuevasin suoraan kahdessa erässä 6–3, 7–6(11).

Seuraavalla viikolla Madridin Masters-turnauksessa Federer kärsi yllätystappion heti toisella kierroksella australialaiselle Nick Kyrgiokselle tiukassa kolmen katkaisupelin ottelussa 7-6(2), 6–7(5), 6–7(12). Rooman Masters-turnauksessa Federer kukisti välierässä maanmiehensä Stan Wawrinkan selvin luvuin 6–4, 6–2. Loppuottelussa Novak Đoković oli kuitenkin jälleen parempi, nyt suoraan kahdessa erässä 6–4, 6–3.
Touko–kesäkuussa Ranskan avoimissa Federer eteni neljännesfinaaliin, mutta kärsi siinä nyt vaihteeksi tappion Stan Wawrinkalle suoraan kolmessa erässä lukemin 4-6, 3-6, 6-7(4) Kesäkuun puolivälin jälkeen Hallen ATP 500 ruohotennisturnauksen välierässä Federer voitti kroaatti Ivo Karlovicin suoraan kahdessa erässä 7-6(3), 7-6(4)). Loppuottelussa kukistui italialainen Andreas Seppi luvuilla 7-6(1), 6-4 ja näin Federer saavutti jo kahdeksannen mestaruuden tässä turnauksessa.

Kesä–heinäkuussa pelatussa Wimbledonin tennisturnauksessa Roger Federer eteni semifinaaliin ja voitti siinä Andy Murrayn suoraan kolmessa erässä luvuin 7-5, 7-5, 6-4.  Finaalissa oli vastassa edellisen vuoden tapaan Novak Đoković, joka nytkin otti mestaruuden, tällä kertaa neljässä erässä 7-6(1), 6-7(10), 6-4, 6-3.

Elokuussa Federer eteni jälleen kerran loppuotteluun Cincinnatin Masters-turnauksessa voitettuaan välierässä Andy Murrayn 6-4, 7-6(6). Loppuottelussa vastassa oli taas Novak Đoković, mutta tällä kertaa oli Federerin vuoro voittaa, nyt luvuin 7-6(1), 6-3. Hän saavutti jo seitsemännen kerran tämän turnauksen mestaruuden.

Syyskuun alkupuolella pelatuissa Yhdysvaltain avoimissa Federer eteni erätappioitta semifinaaliin, jossa kohtasi maanmiehensä Stan Wawrinkan kukistaen tämän suoraan kolmessa erässä 6-4, 6-3, 6-1. Finaalissa tuli vastaan jälleen kerran Novak Đoković ja tuloksena Federerin tappio erin 1-3, pelinumerot olivat 4-6, 7-5, 4-6, 4-6.

Lokakuun puolivälissä Shanghain Masters-turnauksessa Federer kärsi yllätystappion heti toisella kierroksella espanjalaiselle Albert Ramos-Vinolasille kolmessa erässä.

Loka-marraskuun vaihteessa Baselissa pelatussa Swiss Indoors -turnauksen loppuottelussa Federer kohtasi pitkästä aikaa Rafael Nadalin, jonka onnistui nyt lyömään kolmessa erässä luvuin 6-3, 5-7, 6-3. Näin Federer voitti tämän turnauksen jo seitsemännen kerran saavuttaen samalla kaikkiaan 88:nnen ATP-turnausvoittonsa. Seuraavalla viikolla Pariisin Masters-turnauksen toisella kierroksella Federer koki yllätystappion kovasyöttöiselle jenkille John Isnerille tiukan kamppailun jälkeen luvuin 6-7(3), 6-3, 6-7(5). Näin Federer pääsi valmistautumaan Jarkko Niemisen jäähyväisotteluun Helsingissä.

Kauden päätösturnauksessa marraskuun jälkipuoliskolla Lontoossa Federer kukisti alkusarjassa Novak Đokovićin katkaisten tämän 38 ottelun voittoputken luvuin 7-5, 6-2. Semifinaalissa kaatui maanmies Stan Wawrinka 7-5, 6-3. Finaali oli uusintaottelu Đokovićia vastaan ja nyt tuli selvä tappio numeroin 3-6, 4-6.

### 2016

Federer aloitti kautensa tammikuun alussa etenemällä jälleen Brisbanen ATP 250 -turnauksen loppuotteluun. Siellä oli edellisvuoden tapaan vastassa Milos Raonic. Tällä kertaa Federer koki tappion suoraan kahdessa erässä luvuin 4-6, 4-6.

Australian avoimissa tammikuun jälkipuoliskolla Federer eteni semifinaaliin voittamalla Tomas Berdychin suoraan kolmessa erässä 7-6, 6-2, 6-4. Semifinaalissa Novak Đoković oli taas kerran ylitsekäymätön este, vaikka Federer kolmannen erän onnistuikin viemään. Federerin tappioluvut olivat tällä kertaa 1-6, 2-6, 6-3, 3-6.

Kahden ja puolen kuukauden kilpailutauon jälkeen Federer aloitti massakauden Monte Carlon Masters-turnauksessa huhtikuussa. Hän eteni siellä puolivälierään, jossa kuitenkin ranskalainen Jo-Wilfried Tsonga oli parempi kolmessa erässä luvuin 3-6, 6-2, 7-5.

Selkävaivojen takia väliin jääneen Madridin Masters-turnauksen jälkeen Federer eteni toukokuussa Rooman Masters-turnauksessa kolmannelle kierrokselle, jossa tuli kuitenkin tappio itävaltalaiselle Dominic Thiemille suoraan kahdessa erässä luvuin 6-7(2), 4-6. Myöhemmin Federer ilmoitti jäävänsä selkävaivojen vuoksi pois Ranskan avoimesta tennisturnauksesta. Näin häneltä jäi Grand Slam-turnaus väliin ensi kertaa sitten vuoden 1999.

Ruohokenttäkauden Federer aloitti Stuttgartin ATP 250 -turnauksessa edeten välierään. Siinä hän kärsi kuitenkin taas tappion Dominic Thiemille, nyt kolmessa erässä numeroin 6-3, 6-7(7), 4-6. Federer oli toisessa erässä noussut tilanteesta 0-5 tilanteeseen 5-5 ja katkaisupelissä hänellä oli ollut kaksi ottelupalloa.

Seuraavalla viikolla Hallen ATP 500 -tennisturnauksen välierässä Federer kärsi tappion nuorelle saksalaiselle Alexander Zvereville luvuin 6-7(4), 7-5, 3-6.

Kesä–heinäkuussa pelatussa Wimbledonin tennisturnauksessa Roger Federer eteni neljännesfinaaliin nousemalla kroaatti Marin Ciliciä vastaan erissä 0-2 tappioasemasta 3-2 voittoon. Cilicillä oli ollut jo kolme ottelupalloakin. Semifinaalissa vastustaja oli Milos Raonic, jolle Federer kärsi tappion viisieräisessä kamppailussa luvuin 3–6, 7–6 (3), 6–4, 5–7, 3–6.

Federer ilmoitti 26. heinäkuuta, vain noin viikkoa ennen, ettei pysty osallistumaan Rion olympialaisiin, eikä myöskään enää koko loppukauden muihinkaan kilpailuihin polvivammansa vuoksi.

### 2017

Federer voitti Australian avoimet kukistamalla loppuottelussa Rafael Nadalin erin 3-2 (6-4, 3-6, 6-1, 3-6, 6-3) ja hänellä on jo 18 grand slam -turnausvoittoa. Edellinen oli vuodelta 2012.

Vaatimattomasti sujuneen Dubain turnauksen jälkeen Federer raivasi tiensä Indian Wells Masters -turnauksessa loppuotteluun kukistamalla matkalla muiden muassa Rafael Nadalin 6-2, 6-3. Loppuottelussa vastassa oli maanmies Stan Wawrinka, jonka Federer nujersi luvuin 6-4, 7-5. Näin Federer sai viidennen mestaruutensa tässä turnauksessa ollen myös vanhin pelaaja, joka on voittanut Masters-turnauksen. Maalis-huhtikuun vaihteessa pelatussa Miamin Masters -turnauksessa Federer eteni tiukkojen kamppailujen jälkeen taas loppuotteluun ja jälleen kerran vastassa oli Rafael Nadal. Nyt voitto tuli Federerille selkein luvuin 6-3, 6-4.

Massakenttäkauden Federer jätti tänä vuonna kokonaan väliin.

Ruohokenttäkauden Federer aloitti kesäkuussa Stuttgartin ATP 250 -turnauksessa, mutta kärsi tappion heti ensimmäisessä ottelussaan Tommy Haasille. Seuraavalla viikolla Hallen ATP 500 -tennisturnauksessa Federer eteni jälleen kerran loppuotteluun saakka. Vastassa oli nuori saksalainen Alexander Zverev, jonka Federer kukisti ylivoimaisin numeroin 6-1, 6-3. Ottelu kesti vain 53 minuuttia. Tämä oli Federerille jo yhdeksäs mestaruus Hallessa.

Heinäkuun alkupuoliskolla pelatussa Wimbledonin tennisturnauksessa Roger Federer eteni neljännesfinaaliin, jossa kukisti Milos Raonicin suoraan kolmessa erässä numeroin 6-4, 6-2, 7-6.

Semifinaalissa vastassa oli Tomas Berdych, jonka Federer voitti kolmessa tiukassa erässä luvuin 7-6, 7-6, 6-4.
Finaalivastustaja oli kroaatti Marin Cilic. Roger Federer otti historiallisen kahdeksannen Wimbledon-mestaruutensa voittamalla ottelun jälleen suoraan kolmessa erässä 6–3, 6–1 ja 6–4. Näin Federer oli voittanut häviämättä erääkään koko turnauksessa.

Elokuun alkupuolella Montrealin Masters-turnauksessa Federer eteni loppuotteluun, mutta kärsi siinä hieman yllättäen tappion Alexander Zvereville lukujen ollessa 3-6, 4-6.

Elo-syyskuussa pelatuissa Yhdysvaltain avoimissa Federer eteni välillä tiukkojenkin ottelujen jälkeen neljännesfinaaliin, jossa vastustajaksi tuli argentiinalainen Juan Martin del Potro. Federer joutui lopulta tunnustamaan hänet paremmakseen numeroin 5-7, 6-3, 6-7(8), 4-6.

Lokakuussa Shanghain Masters-turnauksessa Federer kohtasi välierässä taas Juan Martin del Potron ja nyt tuli voitto kolmessa erässä numeroin 3–6, 6–3, 6–3. Loppuottelussa vastassa oli Rafael Nadal, jonka Federer kukisti selkeästi suoraan kahdessa erässä 6–4, 6–3.

Lokakuun lopulla Baselissa pelatussa Swiss Indoors -turnauksen loppuottelussa Federer kohtasi jälleen Juan Martin del Potron, jonka onnistui nytkin lyömään kolmessa erässä luvuin 6-7(5), 6-4, 6-3. Näin Federer voitti tämän turnauksen jo kahdeksannen kerran saavuttaen samalla kaikkiaan 95:nnen ATP-turnausvoittonsa.

ATP-kauden finaaliturnauksessa marraskuun puolivälissä Lontoossa Federer eteni tappioitta semifinaaliin. Siellä hän kuitenkin kärsi yllätysappion belgialaiselle David Goffinille kolmieräisessä ottelussa numeroin 6–2, 3–6 ja 4–6.

### 2018

Vuosi alkoi Federerillä edellisvuoden tapaan voitolla Australian avoimissa, tällä kertaa päihittämällä finaalissa Marin Čilićin viisieräisessä ottelussa luvuin 6–2, 6–7(7–5), 6–3, 3–6, 6–1. Roger Federerille tämä oli jo 20. Grand Slam -mestaruus.

Helmikuun puolivälissä Rotterdamin ATP-500 -turnauksen puolivälierässä Federer voitti isäntämaan Robin Haasen ja varmisti samalla nousunsa tenniksen miesten maailmanlistan ykköseksi historian vanhimpana miespelaajana. Loppuottelussa kaatui bulgaari Grigor Dimitrov selvin luvuin 6–2, 6–2. Turnausvoitto oli Federerin 97. ATP-mestaruus.

Maaliskuun puolivälissä pelatussa Indian Wells Masters -turnauksessa Federer eteni loppuotteluun kukistamalla nuoren kroaatin Borna Coricin tiukassa kolmieräisessä ottelussa luvuin 5–7, 6–4, 6–4. Loppuottelussa oli vastassa Juan Martín del Potro ja vaikka Federerillä oli omassa syötössään kolmannessa erässä tilanteessa 5–4 jo kolme ottelupalloa, argentiinalainen vei ottelun lopuksi nimiinsä numeroin 6–4, 6–7(10–8), 7–6 (7–2). Maaliskuun lopulla pelatussa Miamin Masters -turnauksessa Federer koki yllätystappion heti ensimmäisessä ottelussaan nuorelle australialaiselle Thanasi Kokkinakisille numeroilla 6–3, 3–6, 6–7(7–4). Häviö merkitsi Federerille myös ATP-listan ykköspaikan menetystä.

Jätettyään massakauden jälleen kokonaan väliin Federer palasi nurmikentille Stuttgartin ATP-250 -turnauksessa. Federer eteni loppuotteluun ja kukisti siinä Milos Raonicin suoraan kahdessa erässä lukemilla 6–4, 7–6(7–3). Samalla Federer nousi jälleen miesten tenniksen maailmanlistan ykköseksi.

Seuraavalla viikolla Hallen ATP 500 -tennisturnauksessa Federer eteni jälleen kerran loppuotteluun. Siellä hän kuitenkin kärsi yllätystappion kroaatti Borna Coricille kolmessa erässä 6–7(8–6), 6–3, 2–6.

Heinäkuun alkupuoliskolla pelatussa Wimbledonin tennisturnauksessa Roger Federer eteni erätappioitta neljännesfinaaliin, jossa kohtasi eteläafrikkalaisen Kevin Andersonin. Federer johti ottelua jo erin 2–0 ja hänellä ehti olla kolmannessa erässä ottelupallokin, mutta lopuksi Anderson kuitenkin vei voiton kamppailussa erin 3–2, pelinumerojen ollessa hänelle 2–6, 6–7(5–7), 7–5, 6–4, 13–11. Ottelu kesti yli neljä tuntia.

Elokuun puolivälissä Cincinnatin Masters-turnauksessa Federer eteni jälleen kerran loppuotteluun, mutta hävisi sen selvin luvuin 4–6, 4–6 vanhalle kilpakumppanilleen Novak Đokovićille.

Elo-syyskuussa pelatuissa Yhdysvaltain avoimissa Federer eteni neljännelle kierrokselle, jossa vastaan asettui australialainen John Millman. Paljon helppoja virheitä tehnyt Federer joutui yllättäen tunnustamaan Millmanin paremmakseen luvuilla 6–3, 5–7, 6–7(9–7), 6–7(7–3). Lokakuussa Shanghain Masters-turnauksessa Federer kohtasi välierässä Borna Coricin, joka otti yllättäen selvän voiton suoraan kahdessa erässä 6–4, 6–4. Lokakuun lopulla Baselissa pelatussa Swiss Indoors ATP-500 -turnauksen loppuottelussa Federer kohtasi romanialaisen Marius Copilin, jonka kukisti suoraan kahdessa erässä luvuin 7-6(5), 6-4 saavuttaen näin 99:nnen ATP-turnausvoittonsa. Seuraavalla viikolla Pariisin Masters-turnauksen välierässä Federer kävi tiukan kamppailun Novak Đokovićin kanssa, mutta joutui tunnustamaan tämän lopulta paremmakseen numeroiden ollessa 6-7(6), 7-5, 6-7(3).ATP-kauden finaaliturnauksessa marraskuun puolivälissä Lontoossa Federer eteni aina semifinaaliin. Siellä tuli kuitenkin yllätystappio nuorelle saksalaiselle Alexander Zvereville suoraan kahdessa erässä 5-7, 6-7(5). Näin jäi Federeriltä vielä 100:s ATP-voitto saavuttamatta.

### 2019

Roger Federer aloitti ATP-kautensa Australian avoimissa tammikuun puolivälissä. Federer eteni vaivatta neljännesvälierään, jossa vastaan tuli nuori kreikkalainen Stefanos Tsitsipas. Federer joutui kokemaan yllätystappion 20-vuotiaan helleenin voittolukemien ollessa 6–7 (11–13), 7–6 (7–3), 7–5, 7–6 (7–5).
Helmi-maaliskuun vaihteessa pelatussa Dubain ATP 500 -turnauksessa Federer saavutti vihdoin **sadannen** ATP-turnausvoittonsa kukistamalla loppuottelussa Stefanos Tsitsipasin suoraan kahdessa erässä 6-4, 6-4.

Maaliskuun puolivälissä pelatussa Indian Wells Masters -turnauksessa Federer eteni jälleen loppuotteluun, mutta siellä tuli yllättäen tappio itävaltalaiselle Dominic Thiemille 6-3, 3-6, 5-7. Maaliskuun lopulla pelatussa Miamin Masters -turnauksessa Federer eteni loppuotteluun ja otti mestaruuden kukistamalla edellisvuoden voittajan John Isnerin suoraan kahdessa erässä.

Federer palasi kolmen vuoden tauon jälkeen massakentille Madridin Masters-turnauksessa toukokuussa ja eteni puolivälieriin. Siellä hänet kuitenkin kukisti jälleen Dominic Thiem tiukan kolmieräisen kamppailun jälkeen 3-6, 7-6(11), 6-4. Seuraavalla viikolla pelatussa Rooman Masters-turnauksessa Federer eteni puolivälierään, mutta joutui vetäytymään jouduttuaan pelaamaan samana päivänä kaksi ottelua.

Ranskan avoimiin Federer osallistui ensi kerran neljään vuoteen ja eteni aina semifinaaliin saakka. Siellä hän joutui kuitenkin jälleen toteamaan, että Rafael Nadal on ylivoimainen vastus massakentällä. Tappioluvut tällä kertaa 3-6, 4-6, 2-6.

Ruohokauden Federer aloitti Hallen ATP 500 -tennisturnauksessa kesäkuun puolivälissä. Federer eteni jälleen kerran loppuotteluun saakka, jossa löi belgialaisen David Goffinin suoraan kahdessa erässä 7-6(2), 6-1. Tämä oli Roger Federerin kymmenes mestaruus Hallessa.

Heinäkuun alkupuoliskolla pelatussa Wimbledonin tennisturnauksessa Roger Federer eteni semifinaaliin ja kohtasi taas Rafael Nadalin. Federer otti tällä kertaa voiton nelieräisessä ottelussa 7–6, 1–6, 6–3, 6–4. Finaalista tuli ikimuistoinen taistelu, jossa Federerillä oli viidennessä erässä tilanteessa 8–7 omassa syötössään kaksi perättäistä ottelupalloa. Lopulta kuitenkin Novak Đoković voitti mestaruuden lähes viiden tunnin kamppailun ja katkaisupelin jälkeen 7–6(5), 1–6, 7–6(4), 4–6 ja 13–12(3).

Elokuun puolivälissä Cincinnatin Masters-turnauksessa Federer kärsi jo kolmannella kierroksella yllätystappion nuorelle venäläiselle Andrei Rubljoville suoraan kahdessa erässä 3–6, 4–6. Ottelu kesti vain 62 minuuttia, joka on Federerin nopein tappio 16 vuoteen.

Elo-syyskuussa pelatuissa Yhdysvaltain avoimissa Federer eteni neljännesfinaaliin, jossa vastassa oli bulgarialainen Grigor Dimitrov. Yllättäen Federer koki tällä kertaa tappion viisieräisessä ottelussa numeroilla 6–3, 4–6, 6–3, 4–6, 2–6.

Lokakuussa Shanghai Masters-turnauksessa Federer kohtasi puolivälierässä Alexander Zverevin ja joutui tunnustamaan tämän paremmakseen luvuin 3-6, 7-6 (7), 3-6. Lokakuun lopulla Baselissa pelatussa Swiss Indoors ATP-500 -turnauksen loppuottelussa Federer kohtasi australialaisen Alex de Minaurin ja otti voiton selkein numeroin 6-, 6-2. Mestaruus oli jo Federerin kymmenes tässä turnauksessa.

ATP-kauden finaaliturnauksessa marraskuun puolivälissä Lontoossa Federer kukisti alkulohkossa Novak Đokovićin selkein luvuin 6–4, 6–3. Turnauksen semifinaaleista Fedederer kuitenkin putosi hävittyään Stefanos Tsitsipasille suoraan kahdessa erässä luvuin 3–6, 4–6.

### 2020

Roger Federer aloitti ATP-kautensa taas Australian avoimissa tammikuun puolivälin jälkeen. Federer eteni tiukkojen ottelujen kautta jälleen kerran Grand Slam-turnauksen semifinaaliin. Vastaan tuli vanha tuttu serbi Novak Đoković, jolle loukkaantuneena pelannut Federer ei kuitenkaan mahtanut mitään, vaan kärsi tappion suoraan kolmessa erässä 6–7(1–7), 4–6, 3–6.

Roger Federer ilmoitti 20. helmikuuta, että hän oli ollut edellispäivänä polven tähystysleikkauksessa. Tämä aiheuttaa sen, että paluu tenniskentille tapahtuu vasta ruohokaudelle.  Kesäkuussa Federer ilmoitti, että kuntoutuksessa tulleen takaiskun vuoksi hän jättää koko loppukauden turnaukset pelaamatta. Joulukuun lopulla Federer ilmoitti,että hän jättää Australian avoimen tennisturnauksen pelaamatta. Polvileikkauksista toipuminen on edelleen kesken.

### 2021

Roger Federer palasi tenniskentille yli vuoden tauon jälkeen maaliskuussa Dohan ATP-turnauksessa. Hän kukisti toisen kierroksen ottelussa britti Daniel Evansin tiukassa kolmen erän ottelussa 7-6 (10-8), 3-6, 7-5. Seuraavaksi Federer osallistui toukokuussa Geneven ATP-turnaukseen, mutta kärsi tappion jo avausottelussa. Touko-kesäkuussa pelatussa Ranskan avoimessa tennisturnauksessa Federer eteni neljännelle kierrokselle voittamalla saksalaisen Dominik Koepferin neljässä erässä 7–6, 6–7, 7–6, 7–5. Tämän jälkeen Federer kuitenkin jätti turnauksen kesken, koska tärkeintä hänelle oli keskittyä Wimbledoniin. Ruohokausi Federerillä alkoi tuttuun tapaan Hallen ATP 500 -tennisturnauksessa kesäkuun puolivälissä. Tie nousi pystyyn kuitenkin jo toisessa ottelussa.

Kesäkuun lopussa alkaneessa koronavälivuoden jälkeen taas pelatussa Wimbledonin tennisturnauksessa Roger Federer eteni aina neljännesfinaaliin asti. Siellä tuli tappio puolalaispelaaja Hubert Hurkaczia vastaan suoraan kolmessa erässä 3–6, 6–7 (4–7), 0–6. Seuraavalla viikolla Federer ilmoitti, että joutuu jäämään pois Tokion olympialaisista kipeytyneen polven takia. Elokuun puolivälissä Roger Federer ilmoitti, että hän joutuu jälleen uuteen polvileikkaukseen ja vetäytyy tenniskentiltä useiksi kuukausiksi. Marraskuussa Federer ilmoitti, että hän aloittaa harjoittelun vakavassa mielessä vasta keväällä, joten osallistuminen Wimbledoniinkin oli epätodennäköistä.

### 2022

Syyskuussa Roger Federer vihdoin ilmoitti lopettavansa tennisuransa kärsittyään pitkään polvivammoista. Viimeisen kilpailuottelunsa hän pelasi Lontoossa Laver Cupissa nelinpelissä yhdessä pitkäaikaisen kilpakumppaninsa Rafael Nadalin kanssa.

Vahvuudet
---------

Federeriä on kuvailtu lähes täydelliseksi pelaajaksi, joka menestyi alustalla kuin alustalla. Federer oli älykäs pelaaja ja taitava muuttamaan peliään olosuhteiden mukaan. Hän oli myös tasaisen vahva kaikilla tenniksen osa-alueilla. Joskus hänestä on käytetty näiden ominaisuuksien vuoksi ilmaisua "Federer Express". Roger Federeriä arvostetaan yhtenä tenniksen historian aivan parhaista pelaajista.

Yksityiselämä
-------------

Federer syntyi Binningenissä, Basel-Landschaftin kantonissa, Sveitsissä. Hänen isänsä on Robert Federer ja äitinsä Lynette Federer. Hänen vanhempansa tapasivat, kun Robert oli työmatkalla Etelä-Afrikassa. Hänen äitinsä on syntynyt ja kasvanut Kempton Parkissa, Gautengissa, Etelä-Afrikassa. Hänen vanhempi sisarensa, Diana on kirjanpitäjä ja asuu Baselissa. Nykyään Federer asuu Sveitsin Bottmingenissa. Federer puhuu saksaa, ranskaa ja englantia.

Federerin pitkäaikainen tyttöystävä vuodesta 2000, Miroslava "Mirka" Vavrinec, on toiminut myös hänen managerinaan. Heidät vihittiin Baselissa 11. huhtikuuta 2009.*lähde?* Roger ja Mirka Federer saivat Charlene Riva Federer ja Myla Rose -nimiset identtiset kaksostyttäret 23. heinäkuuta 2009. Perhe kasvoi 6. toukokuuta 2014 identtisillä kaksospojilla. Heidän nimensä ovat Leo ja Lenny.

Federer toimii Unicefin hyvän tahdon lähettiläänä, joka auttaa Etelä-Afrikan vähäosaisia lapsia. Vapaa-aikanaan hän harrastaa korttipelejä, pöytätennistä ja muuta urheilua.

Turnausvoitot
-------------

### Kaksinpelit (103)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Voitot turnausluokittain |
| --- |
| Grand Slam (20) |
| ATP World Tour Finals (6) |
| ATP World Tour Masters 1000 (28) |
| ATP World Tour 500 (24) |
| ATP World Tour 250 (25) |

 | 

| Voitot kenttätyypeittäin |
| --- |
| Kova (71) |
| Massa (11) |
| Ruoho (19) |
| Matto (2) |
| s = sisäkenttä |

 |

Roger Federer vuoden 2004 kesäolympialaisissa.

|  |  |  |  |  |  |
| --- | --- | --- | --- | --- | --- |
| **#** | **Pvm** | **Turnaus** | **Kenttä** | **Loppuotteluvastustaja** | **Tulos** |
| 1. | 29.1.2001 | Milano, Italia | Matto (s) | Julien Boutter (Ranska) | 6–4, 6–7, 6–4 |
| 2. | 7.1.2002 | Sydney, Australia | Kova | Juan Ignacio Chela (Argentiina) | 6–3, 6–3 |
| 3. | 13.5.2002 | Hampuri, Saksa | Massa | Marat Safin (Venäjä) | 6–1, 6–3, 6–4 |
| 4. | 7.10.2002 | Wien, Itävalta | Kova (s) | Jiří Novák (Tšekki) | 6–4, 6–1, 3–6, 6–4 |
| 5. | 10.2.2003 | Marseille, Ranska | Kova (s) | Jonas Björkman (Ruotsi) | 6–2, 7–6 |
| 6. | 24.2.2003 | Dubai, Arabiemiirikunnat | Kova | Jiří Novák (Tšekki) | 6–1, 7–6 |
| 7. | 28.4.2003 | München, Saksa | Massa | Jarkko Nieminen (Suomi) | 6–1, 6–4 |
| 8. | 9.6.2003 | Halle (Westfalen), Saksa | Ruoho | Nicolas Kiefer (Saksa) | 6–1, 6–3 |
| **9.** | **6.7.2003** | **Wimbledon**, Lontoo, Iso-Britannia | Ruoho | Mark Philippoussis (Australia) | 7–6, 6–2, 7–6 |
| 10. | 6.10.2003 | Wien, Itävalta | Kova (s) | Carlos Moya (Espanja) | 6–3, 6–3, 6–3 |
| 11. | 10.11.2003 | Tennis Masters Cup, Houston, Yhdysvallat | Kova | Andre Agassi (Yhdysvallat) | 6–3, 6–0, 6–4 |
| **12.** | **19.1.2004** | **Australian avoimet**, Melbourne, Australia | Kova | Marat Safin (Venäjä) | 7–6, 6–4, 6–2 |
| 13. | 1.3.2004 | Dubai, Arabiemiirikunnat | Kova | Feliciano López (Espanja) | 4–6, 6–1, 6–2 |
| 14. | 8.3.2004 | Indian Wells, Yhdysvallat | Kova | Tim Henman (Iso-Britannia) | 6–3, 6–3 |
| 15. | 10.5.2004 | Hampuri, Saksa | Massa | Guillermo Coria (Argentiina) | 4–6, 6–4, 6–2, 6–3 |
| 16. | 7.6.2004 | Halle (Westfalen), Saksa | Ruoho | Mardy Fish (Yhdysvallat) | 6–0, 6–3 |
| **17.** | **4.7.2004** | **Wimbledon**, Lontoo, Iso-Britannia | Ruoho | Andy Roddick (Yhdysvallat) | 4–6, 7–5, 7–6, 6–4 |
| 18. | 11.7.2004 | Gstaad, Sveitsi | Massa | Igor Andrejev (Venäjä) | 6–2, 6–3, 5–7, 6–3 |
| 19. | 1.8.2004 | Toronto, Kanada | Kova | Andy Roddick (Yhdysvallat) | 7–5, 6–3 |
| **20.** | **12.9.2004** | **U.S. Open**, New York, Yhdysvallat | Kova | Lleyton Hewitt (Australia) | 6–0, 7–6, 6–0 |
| 21. | 27.9.2004 | Bangkok, Thaimaa | Kova (s) | Andy Roddick (Yhdysvallat) | 6–4, 6–0 |
| 22. | 15.11.2004 | Tennis Masters Cup, Houston, Yhdysvallat | Kova | Lleyton Hewitt (Australia) | 6–3, 6–2 |
| 23. | 3.1.2005 | Doha, Qatar | Kova | Ivan Ljubičić (Kroatia) | 6–3, 6–1 |
| 24. | 14.2.2005 | Rotterdam, Hollanti | Kova (s) | Ivan Ljubičić (Kroatia) | 5–7, 7–5, 7–6 |
| 25. | 21.2.2005 | Dubai, Arabiemiirikunnat | Kova | Ivan Ljubičić (Kroatia) | 6–1, 6–7, 6–3 |
| 26. | 7.3.2005 | Indian Wells, Yhdysvallat | Kova | Lleyton Hewitt (Australia) | 6–2, 6–4, 6–4 |
| 27. | 23.3.2005 | Miami, Yhdysvallat | Kova | Rafael Nadal (Espanja) | 2–6, 6–7, 7–6, 6–3, 6–1 |
| 28. | 9.5.2005 | Hampuri, Saksa | Massa | Richard Gasquet (Ranska) | 6–3, 7–5, 7–6 |
| 29. | 6.6.2005 | Halle (Westfalen), Saksa) | Ruoho | Marat Safin (Venäjä) | 6–4, 6–7, 6–4 |
| **30.** | **3.7.2005** | **Wimbledon**, Lontoo, Iso-Britannia | Ruoho | Andy Roddick (Yhdysvallat) | 6–2, 7–6, 6–4 |
| 31. | 21.8.2005 | Cincinnati, Yhdysvallat | Kova | Andy Roddick (Yhdysvallat) | 6–3, 7–5 |
| **32.** | **11.9.2005** | **U.S. Open**, New York, Yhdysvallat | Kova | Andre Agassi (Yhdysvallat) | 6–3, 2–6, 7–6, 6–1 |
| 33. | 2.10.2005 | Bangkok, Thaimaa | Kova (s) | Andy Murray (Iso-Britannia) | 6–3, 7–5 |
| 34. | 7.1.2006 | Doha, Qatar | Kova | Gaël Monfils (Ranska) | 6–3, 7–67–5 |
| **35.** | **29.1.2006** | **Australian avoimet**, Melbourne | Kova | Marcos Baghdatis (Kypros) | 5–7, 7–5, 6–0, 6–2 |
| 36. | 19.3.2006 | Indian Wells, Yhdysvallat | Kova | James Blake (Yhdysvallat) | 7–5, 6–3, 6–0 |
| 37. | 2.4.2006 | Miami, Yhdysvallat | Kova | Ivan Ljubičić (Kroatia) | 7–67–5, 7–67–4, 7–68–6 |
| 38. | 12.6.2006 | Halle (Westfalen), Saksa | Ruoho | Tomáš Berdych (Tšekki) | 6–0, 6–7, 6–2 |
| **39.** | **9.7.2006** | **Wimbledon**, Lontoo, Iso-Britannia | Ruoho | Rafael Nadal (Espanja) | 6–0, 7–67–5, 6–72–7, 6–3 |
| 40. | 13.8.2006 | Toronto, Kanada | Kova | Richard Gasquet (Ranska) | 2–6, 6–3, 6–2 |
| 41. | 10.9.2006 | **U.S. Open**, New York, Yhdysvallat | Kova | Andy Roddick, (Yhdysvallat) | 6–2, 4–6, 7–5, 6–1 |
| 42. | 7.10 2006 | Tokio, Japani | Kova | Tim Henman (Iso-Britannia) | 6–3, 6–3 |
| 43. | 22.10 2006 | Madrid, Espanja | Kova (s) | Fernando González (Chile) | 7–5, 6–1, 6–0 |
| 44. | 29.10 2006 | Basel, Sveitsi | Matto (s) | Fernando González (Chile) | 6–3, 6–2, 7–67–3 |
| 45. | 19.11.2006 | Tennis Masters Cup, Shanghai, Kiina | Kova (s) | James Blake (Yhdysvallat) | 6–0, 6–3, 6–4 |
| **46.** | **28.1.2007** | **Australian avoimet**, Melbourne, Australia | Kova | Fernando González (Chile) | 7–67–2, 6–4, 6–4 |
| 47. | 3.3 2007 | Dubai, Arabiemiirikunnat | Kova | Mihail Južnyi (Venäjä) | 6–4, 6–3 |
| 48. | 20.5 2007 | Hampuri, Saksa | Massa | Rafael Nadal (Espanja) | 2–6, 6–2, 6–0 |
| **49.** | **8.7 2007** | **Wimbledon**, Lontoo, Iso-Britannia | Ruoho | Rafael Nadal (Espanja) | 7–69–7, 4–6, 7–67–3, 2–6, 6–2 |
| 50. | 19.8.2007 | Cincinnati, Yhdysvallat | Kova | James Blake (Yhdysvallat) | 6–1, 6–4 |
| **51.** | **9.9.2007** | **U.S. Open**, New York, Yhdysvallat | Kova | Novak Đoković (Serbia) | 7–67–4, 7–67–2, 6–4 |
| 52. | 28.10 2007 | Basel, Sveitsi | Kova (s) | Jarkko Nieminen (Suomi) | 6–3, 6–4 |
| 53. | 18.11.2007 | Tennis Masters Cup, Shanghai, Kiina | Kova (s) | David Ferrer (Espanja) | 6–2, 6–3, 6–2 |
| 54. | 20.4.2008 | Estoril, Portugali | massa | Nikolay Davydenko (Venäjä) | 7–67–5,1–2, luov. |
| 55. | 15.6.2008 | Halle (Westfalen), Saksa | Ruoho | Philipp Kohlschreiber, (Saksa) | 6–3, 6–4 |
| **56.** | **8.9.2008** | **U.S. Open**, New York, Yhdysvallat | Kova | Andy Murray (Iso-Britannia) | 6–2, 7–5, 6–2 |
| 57. | 26.10.2008 | Basel, Sveitsi | Kova (s) | David Nalbandian (Argentiina) | 6–3, 6–4 |
| 58. | 17.5.2009 | Madrid, Espanja | Massa | Rafael Nadal (Espanja) | 6–4, 6–4 |
| **59.** | **7.6.2009** | **Ranskan avoimet**, Pariisi, Ranska | Massa | Robin Söderling (Ruotsi) | 6–1, 7–67–1, 6–4 |
| **60.** | **5.7.2009** | **Wimbledon**, Lontoo, Iso-Britannia | Ruoho | Andy Roddick (Yhdysvallat) | 5–7, 7–68–6, 7–67–5, 3–6, 16–14 |
| 61. | 23.8.2009 | Cincinnati, Yhdysvallat | Kova | Novak Đoković (Serbia) | 6–1, 7–5 |
| **62.** | **31.1.2010** | **Australian avoimet**, Melbourne, Australia | Kova | Andy Murray (Iso-Britannia) | 6–3, 6–4, 7–613–11 |
| 63. | 22.8.2010 | Cincinnati, Yhdysvallat | Kova | Mardy Fish (Yhdysvallat) | 6–75–7, 7–67–1, 6–4 |
| 64. | 24.10.2010 | Tukholma, Ruotsi | Kova (s) | Florian Mayer (Saksa) | 6–4, 6–3 |
| 65. | 7.11.2010 | Basel, Sveitsi | Kova (s) | Novak Đoković (Serbia) | 6–4, 3–6, 6–1 |
| 66. | 28.11.2010 | ATP World Tour Finals, Lontoo, Englanti | Kova (s) | Rafael Nadal (Espanja) | 6–3, 3–6, 6–1 |
| 67. | 8.1.2011 | Doha, Qatar | Kova | Nikolai Davydenko (Venäjä) | 6–3, 6–4 |
| 68. | 6.11.2011 | Basel, Sveitsi | Kova (s) | Kei Nishikori (Japani) | 6–1, 6–3 |
| 69. | 13.11.2011 | Pariisi, Ranska | Kova (s) | Jo-Wilfried Tsonga (Ranska) | 6–1, 7–67–3 |
| 70. | 27.11.2011 | ATP World Tour Finals, Lontoo, Englanti | Kova (s) | Jo-Wilfried Tsonga (Ranska) | 6–3, 6–76–8, 6–3 |
| 71. | 19.2.2012 | Rotterdam, Hollanti | Kova (s) | Juan Martín del Potro (Argentiina) | 6–1, 6–4 |
| 72. | 3.3 2012 | Dubai, Arabiemiirikunnat | Kova | Andy Murray (Iso-Britannia) | 7–5, 6–4 |
| 73. | 18.3.2012 | Indian Wells, Yhdysvallat | Kova | John Isner (Yhdysvallat) | 7–69–7, 6–3 |
| 74. | 13.5.2012 | Madrid, Espanja | Massa | Tomáš Berdych (Tšekki) | 3–6, 7–5, 7–5 |
| **75.** | **8.7.2012** | **Wimbledon**, Lontoo, Iso-Britannia | Ruoho | Andy Murray (Iso-Britannia) | 4–6, 7–5, 6–3, 6–4 |
| 76. | 19.8.2012 | Cincinnati, Yhdysvallat | Kova | Novak Đoković (Serbia) | 6–0, 7–69–7 |
| 77. | 16.6.2013 | Halle, Saksa | Ruoho | Mihail Južnyi (Venäjä) | 6–75–7, 6–3, 6–4 |
| 78. | 2.3. 2014 | Dubai, Arabiemiirikunnat | Kova | Tomáš Berdych (Tšekki) | 3–6, 6–4, 6–3 |
|
| 79. | 15.6.2014 | Halle, Saksa | Ruoho | Alejandro Falla (Kolumbia) | 7–67–2, 7–6,7–3 |
| 80. | 17.8.2014 | Cincinnati, Yhdysvallat | Kova | David Ferrer (Espanja) | 6–3, 1–6, 6–2 |
| 81. | 12.10.2014 | Shanghai, Kiina | Kova | Gilles Simon (Ranska) | 7–68–6, 7–67–2 |
| 82. | 26.10.2014 | Basel, Sveitsi | Kova (s) | David Goffin (Belgia) | 6–2, 6–2 |
| 83. | 11.1.2015 | Brisbane, Australia | Kova | Milos Raonic (Kanada) | 6–4, 6–72–7, 6–4 |
|
| 84. | 28.2. 2015 | Dubai, Arabiemiirikunnat | Kova | Novak Đoković (Serbia) | 6–3, 7–5 |
| 85. | 3.5.2015 | Istanbul, Turkki | Massa | Pablo Cuevas (Uruguay) | 6–3, 7–613–11 |
|
| 86. | 21.6.2015 | Halle, Saksa | Ruoho | Andreas Seppi (Italia) | 7–67–1, 6–4 |
| 87. | 23.8.2015 | Cincinnati, Yhdysvallat | Kova | Novak Đoković (Serbia) | 7–67–1, 6–3 |
| 88. | 1.11.2015 | Basel, Sveitsi | Kova (s) | Rafael Nadal (Espanja) | 6–3, 5–7, 6–3 |
| **89.** | **29.1.2017** | **Australian avoimet**, Melbourne, Australia | Kova | Rafael Nadal (Espanja) | 6–4, 3–6, 6–1, 3–6, 6–3 |
| 90. | 19.3.2017 | Indian Wells, Yhdysvallat | Kova | Stan Wawrinka (Sveitsi) | 6–4, 7–5 |
| 91. | 2.4.2017 | Miami, Yhdysvallat | Kova | Rafael Nadal (Espanja) | 6–3, 6–4 |
| 92. | 25.6.2017 | Halle, Saksa | Ruoho | Alexander Zverev (Saksa) | 6–1, 6–3 |
| **93.** | **16.7.2017** | **Wimbledon**, Lontoo, Iso-Britannia | Ruoho | Marin Čilić (Kroatia) | 6–3, 6–1, 6–4 |
| 94. | 15.10.2017 | Shanghai, Kiina | Kova | Rafael Nadal (Espanja) | 6–4, 6–3 |
| 95. | 29.10.2017 | Basel, Sveitsi | Kova (s) | Juan Martin del Potro (Argentiina) | 6–75–7, 6–4, 6–3 |
| **96.** | **28.1.2018** | **Australian avoimet**, Melbourne, Australia | Kova | Marin Čilić (Kroatia) | 6–2, 6–75–7, 6–3, 3–6, 6–1 |
| 97. | 18.2.2018 | Rotterdam, Hollanti | Kova (s) | Grigor Dimitrov (Bulgaria) | 6–2, 6–2 |
| 98. | 18.6.2018 | Stuttgart, Saksa | Ruoho | Milos Raonic (Kanada) | 6–4, 7–67–3 |
| 99. | 28.10.2018 | Basel, Sveitsi | Kova (s) | Marius Copil (Romania) | 7–67–5, 6–4 |
| 100. | 2.3. 2019 | Dubai, Arabiemiirikunnat | Kova | Stefanos Tsitsipas (Kreikka) | 6–4, 6–4 |
| 101. | 31.3.2019 | Miami, Yhdysvallat | Kova | John Isner (Yhdysvallat) | 6–1, 6–4 |
| 102. | 23.6.2019 | Halle, Saksa | Ruoho | David Goffin (Belgia) | 7–67–2, 6–1 |
| 103. | 27.10.2019 | Basel, Sveitsi | Kova (s) | Alex de Minaur (Australia) | 6–2, 6–2 |

Lähteet
-------

1. ↑  TPS Jalkapallo erotti päävalmentaja Jonatan Johanssonin *Yle Urheilu*.  26.9.2022. Viitattu 26.9.2022.
2. ↑  Roger Federer – Info *atpworldtour.com*. ATP World Tour. Viitattu 16.3.2011. (englanniksi)
3. ↑  Roger Federer – Match Record *atpworldtour.com*. ATP World Tour. Viitattu 16.3.2011. (englanniksi)
4. ↑  Roger Federer – Career Titles/Finals *atpworldtour.com*. ATP World Tour. Viitattu 16.3.2011. (englanniksi)
5. ↑  Federer sets sights on 20 Grand Slam titles *Tennis.com*. Viitattu 5.11.2011. (englanniksi)
6. ↑  Top seeds Federer, Halep bounced from Miami Open *Miami Herald*. Viitattu 28.3.2018. (englanniksi)
7. ↑  Saarinen, Ossi: Valta vaihtui tennislistoilla *Yle urheilu*.  9.7.2012. Viitattu 9.7.2012.
8. ↑  Maailman kovatuloisimpien urheilijoiden lista julki: Roger Federer nousi ykköseksi poskettomilla yli sadan miljoonan tuloilla *Iltalehti*.  29.5.2020. Viitattu 22.9.2020.
9. ↑  Sillanpää, Sami: Miljardin dollarin mies Roger Federer on tienannut tenniksellä enemmän kuin kukaan muu *Helsingin Sanomat, Kuukausiliite*.  4.9.2021. Viitattu 10.10.2021.
10. ↑  Yksi kaikkien aikojen urheilijoista lopettaa – Roger Federer on kaikkien rakastama supertähti *Yle Urheilu*.  15.9.2022. Viitattu 16.9.2022.
11. ↑  Federer peittosi Alonson. *Iltalehti* 28.12.2006, s. 5.
12. ↑  Doubles delight for Federer *abc.net.au*.  16.8.2008. ABC. Viitattu 16.8.2008. (englanniksi)
13. ↑  Federer löi tennishistoriaa uusiksi  5.7.2009. hs.fi. Viitattu 5.7.2009.
14. ↑  Federerille jo 63. turnausvoitto  23.8.2010. Uusi Suomi. Viitattu 25.8.2010.
15. ↑  Roger Federer odotetusti Tukholman tennisturnauksen mestari *Ilta-Sanomat*.  24.10.2010. Viitattu 7.4.2012.
16. ↑  Federer ohitti Samprasin turnausvoitoissa *Yle Urheilu*.  Arkistoitu 15.10.2010. Viitattu 7.11.2010.
17. ↑  Roger Federer kruunasi kautensa voitolla *Ilta-Sanomat*.  28.11.2010. Viitattu 1.12.2010.
18. ↑  Federer voitti Dohan turnauksen *Helsingin Sanomat*.  8.1.2011. Viitattu 10.1.2011.
19. ↑  Federerin ja Nadalin valtakausi jatkuu  3.6.2011. Helsingin Sanomat. Viitattu 8.6.2011.
20. ↑  Nadal jälleen Ranskan avointen valtias  5.6.2011. Helsingin Sanomat. Viitattu 8.6.2011.
21. ↑  Wimbledonissa jättiyllätys *Yle Urheilu*. Viitattu 29.6.2011.
22. ↑  Tsonga katkaisi Federerin 178 ottelun putken MTV3. Viitattu 30.6.2011.
23. ↑  Federerin uskomaton putki katkesi *Yle Urheilu*. Viitattu 11.9.2011.
24. ↑  Murray voitti Shanghaissa – nousee kolmanneksi *Yle urheilu*. Viitattu 17.10.2011.
25. ↑  Roger Federer ends title drought espn.go.com. Viitattu 6.11.2011. (englanniksi)
26. ↑  Federer valloitti viimein Pariisin Mastersin *Yle urheilu*. Viitattu 13.11.2011.
27. ↑  Federer sai komean kruunun kaudelleen *Yle urheilu*. Viitattu 27.11.2011.
28. ↑  Selkävaivainen Federer vetäytyi: "Ei aika ottaa riskejä" Iltalehti. Viitattu 10.1.2012.
29. ↑  Nadal jälleen parempi klassikossa *Yle urheilu*. Viitattu 26.1.2012.
30. ↑  Roger Federer ylivoimainen Rotterdamissa HS.fi. Viitattu 22.2.2012.
31. ↑  Federer löi Murrayn Dubain finaalissa Nelonen.fi.  Arkistoitu 16.1.2021. Viitattu 9.3.2012.
32. ↑  Federer päätti tennisyllättäjän voittokulun *Yle Urheilu*. Viitattu 19.3.2012.
33. ↑  Saarinen, Ossi: Federerille yllätystappio Miamin Mastersissa *Yle urheilu*. Viitattu 28.3.2012.
34. ↑  Lund, Sakari: Federer voitti Madridin ja nousee listakakkoseksi *Yle Urheilu*. Viitattu 13.5.2012.
35. ↑  Djokovic löi Federerin Roomassa Sportti.com. Viitattu 25.5.2012.
36. ↑  Saloranta, Henri: Nadal voitti Djokovicin – nousee Federerin ohi *Yle urheilu*. Viitattu 25.5.2012.
37. ↑  Federer teki historiaa *Ilta-Sanomat*. Viitattu 17.6.2012.
38. ↑  Federer nousi kuilun partaalta voittoon MTV3.fi/Urheilu. Viitattu 17.6.2012.
39. ↑  Nadal kolmen erävoiton päässä ennätyksestä MTV3.fi/Urheilu. Viitattu 17.6.2012.
40. ↑  Haas yllätti Federerin finaalissa Sportti.com. Viitattu 17.6.2012.
41. ↑  Federerille meinasi käydä "nadalit" *Ilta-Sanomat*. Viitattu 15.7.2012.
42. ↑  Raihnainen Federer nilkutti jatkoon MTV3.fi/Urheilu. Viitattu 15.7.2012.
43. ↑  Wimbledonin supervälierä varmistui: Djokovic vastaan Federer! *Iltalehti*. Viitattu 15.7.2012.
44. ↑  Salo, Martti: Federerille historiallinen välieräpaikka Wimbledonissa *Yle urheilu*. Viitattu 15.7.2012.
45. ↑  Federer Wimbledonin finaaliin! *Iltalehti*. Viitattu 15.7.2012.
46. ↑  Federer teki tennishistoriaa Wimbledonissa! *Ilta-Sanomat*. Viitattu 9.7.2012.
47. ↑  ATP Rankings ATP World Tour. Viitattu 10.7.2012.
48. ↑  Federer kesytti del Potron yli neljän tunnin ottelussa *Iltalehti*. Viitattu 10.8.2012.
49. ↑  Lund, Sakari: Murraylle uran suurin voitto *Yle urheilu*. Viitattu 10.8.2012.
50. ↑  Federer ja Dokovic kohtaavat Cincinnatin Masters-finaalissa Elisa.net/Uutiset/Urheilu/Tennis. Viitattu 20.8.2012.
51. ↑  Federer päihitti Djokovicin Cincinnatin finaalissa *Helsingin Sanomat*. Viitattu 20.8.2012.
52. ↑  Saarinen, Ossi: US Openissa jymypaukku: Federer sai selkäänsä *Yle Urheilu*. Viitattu 7.9.2012.
53. ↑  Tennistähti Federer saavutti tavoitteensa *Helsingin Sanomat*. Viitattu 23.10.2012.
54. ↑  Roger Federer petti kotiyleisön odotukset *Ilta-Sanomat*. Viitattu 7.11.2012.
55. ↑  ATP Rankings ATP World Tour. Viitattu 7.11.2012.
56. ↑  Lund, Sakari: Federer näyttävällä pelillä finaaliin *Yle Urheilu*. Viitattu 17.11.2012.
57. ↑  Uusitalo, Timo: Djokovic venyi turnausvoittoon *Yle Urheilu*. Viitattu 17.11.2012.
58. ↑  Lund, Sakari: Federer väänsi voiton Tsongasta viidessä erässä *Yle Urheilu*. Viitattu 31.1.2013.
59. ↑  Murray kukisti Federerin – finaalipaikka irtosi viidessä erässä MTV.fi/Urheilu. Viitattu 31.1.2013.
60. ↑  Lehtisaari, Sakari: Rotterdamissa jysähti tennisyllätys *Yle Urheilu*. Viitattu 20.2.2013.
61. ↑  Berdych Upsets Federer in Dubai The New York Times. Viitattu 5.3.2013. (englanniksi)
62. ↑  Härkönen, Matti: Nadal kukisti Federerin selvästi *Yle urheilu*. Viitattu 5.4.2013.
63. ↑  Federer sapatille – laatuaikaa perheelle MTV.fi/Urheilu. Viitattu 5.4.2013.
64. ↑  ATP Rankings ATP World Tour. Viitattu 5.4.2013.
65. ↑  Federer hävisi yllättäen Madridissa *Ilta-Sanomat/Urheilu*. Viitattu 14.5.2013.
66. ↑  Lehtisaari, Matti: Nadal murskasi Federerin Roomassa *Yle urheilu*. Viitattu 22.5.2013.
67. ↑  Federer saavutti komean rajapyykin Msn/urheilu. Viitattu 8.6.2013. [vanhentunut linkki]
68. ↑  Tsonga löi Federerin katsomoon tylyin lukemin *Ilta-Sanomat/Urheilu*. Viitattu 8.6.2013.
69. ↑  Salo, Martti: Federer nuiji saksalaisyleisön suosikin 39 minuutissa *Yle urheilu*. Viitattu 18.6.2013.
70. ↑  Federer otti revanssin *Yle urheilu*. Viitattu 18.6.2013.
71. ↑  Palomäki, Ilkka: Federerille vaikeuksien kautta kauden ensimmäinen titteli *Yle urheilu*. Viitattu 18.6.2013.
72. ↑  Federer ja Sharapova kompastuivat yllättäjiin Keskisuomalainen.  Arkistoitu 26.2.2014. Viitattu 29.6.2013.
73. ↑  Wimbledonin hullut päivät saivat jatkoa *Ilta-Sanomat/Urheilu*. Viitattu 29.6.2013.
74. ↑  ATP Rankings ATP World Tour. Viitattu 15.7.2013. (englanniksi)
75. ↑  Federerille huonoin ATP-listasijoitus 10 vuoteen Mtv3/mobi/uutiset/muut lajit. Viitattu 15.7.2013.
76. ↑  Federer kärsi Hampurissa yllätystappion Msn.com/urheilu.  Arkistoitu 2.2.2014. Viitattu 22.7.2013.
77. ↑  Federerin vaikeudet jatkuvat – romahdus kotiyleisön edessä Mtv3/mobi/uutiset/muut lajit. Viitattu 27.7.2013.
78. ↑  Nadal eteni välieriin Federerin kustannuksella Cincinnatissa Sportti.com. Viitattu 21.8.2013.
79. ↑  Pettynyt Federer poistui näyttämöltä *Helsingin Sanomat*. Viitattu 6.9.2013.
80. ↑  Federerille tappio, Djokovic voittoon Shanghaissa Msn.com/urheilu. Viitattu 13.10.2013. [vanhentunut linkki]
81. ↑  Juan Martin Del Potro beats Roger Federer in Swiss Indoors final Finland Times/Sports. Viitattu 29.10.2013.
82. ↑  Federer kampesi vihdoin Del Potron MTV.fi/Sport. Viitattu 6.11.2013.
83. ↑  Djokovic ja Ferrer Masters-finaaliin Pariisissa MTV.fi/Sport. Viitattu 6.11.2013.
84. ↑  Saarinen, Ossi: Federer nousi huikeaan voittoon Lontoossa *Yle urheilu*. Viitattu 14.11.2013.
85. ↑  Nadal ATP-kiertuefinaaliin Federer-voitolla *Iltalehti*. Viitattu 14.11.2013.
86. ↑  Lund, Sakari: Vielä virtaa – Hewitt antoi shokkihoitoa Federerille *Yle urheilu*. Viitattu 6.1.2014.
87. ↑  Federer näytti Tsongalle kaapin paikan MTV.fi/sport. Viitattu 17.2.2014.
88. ↑  Federer kampesi Murrayn tieltään – Nadal seuraava haaste MTV.fi/sport. Viitattu 17.2.2014.
89. ↑  Nadal nuiji jälleen Federerin ja eteni finaaliin Keskisuomalainen.fi/Urheilu.  Arkistoitu 4.3.2014. Viitattu 17.2.2014.
90. ↑  Karu merkki Federerin joutsenlaulusta *Iltalehti*. Viitattu 17.2.2014.
91. ↑  Salo, Martti: Federer osoitti taian olevan vielä tallella *Yle urheilu*. Viitattu 3.3.2014.
92. ↑  Roger Federerille upea mestaruus Dubaissa Sportti.com. Viitattu 3.3.2014.
93. ↑  Federer vuosikertavireessä – Djokovic vastaan finaalissa? Sportti.com/uutiset. Viitattu 21.3.2014.
94. ↑  Härkönen, Matti: Djokovic löi Federerin trillerissä *Yle urheilu*. Viitattu 21.3.2014.
95. ↑  Väsymätön Nishikori pudotti Federerin Miamissa MTV.fi/sport. Viitattu 6.4.2014.
96. ↑  Anu Karttunen: Monte Carlossa sveitsiläisfinaali *Yle urheilu*. Viitattu 30.4.2014.
97. ↑  Wawrinka vahvempi Monte Carlon sveitsiläisfinaalissa MTV.fi/sport. Viitattu 30.4.2014.
98. ↑  Hakkarainen, Suvi: Federer jää pois Madridin Masters-turnauksesta *Yle urheilu*. Viitattu 1.6.2014.
99. ↑  Roger Federer lensi ulos Rooman turnauksesta Sportti.com. Viitattu 1.6.2014.
100. ↑  Matti Lehtisaari: Federer ulos jatkosta – Gulbis vei tiukan väännön *Yle urheilu*. Viitattu 12.6.2014.
101. ↑  Federerille 79:s turnausvoitto *Ilta-Sanomat*. Viitattu 17.6.2014.
102. ↑  Lund, Sakari: Federer vei sveitsiläisten taistelun *Yle urheilu*. Viitattu 14.7.2014.
103. ↑  Lund, Sakari: "Vanhat hyvät ajat" palasivat *Yle urheilu*. Viitattu 14.7.2014.
104. ↑  Lund, Sakari: Djokovic vei uskomattoman trillerin *Yle urheilu*. Viitattu 14.7.2014.
105. ↑  Tsonga löi Federerin *Iltalehti*. Viitattu 14.8.2014.
106. ↑  Federer niputti Murrayn Cincinnatissa MTV.fi/sport. Viitattu 25.8.2014.
107. ↑  Niemeläinen, Jonne: Federer hakee jo kuudetta mestaruutta *Yle urheilu*. Viitattu 25.8.2014.
108. ↑  Federer jälleen Cincinnatin kunkku – kovassa vedossa US Openiin MTV.fi/sport. Viitattu 25.8.2014.
109. ↑  Matias Strozyk: Roger Federeriltä upea nousu: selätti kaksi erätappiota ja ottelupalloa *Yle urheilu*. Viitattu 12.9.2014.
110. ↑  Niemeläinen, Jonne: Kroatialainen yllättäjä US Openin finaaliin, Federer katsomoon *Yle urheilu*. Viitattu 12.9.2014.
111. ↑  Federer tykitti Sveitsin finaaliin *Ilta-Sanomat/Urheilu*. Viitattu 18.9.2014.
112. ↑  Lund, Sakari: Federer löi Djokovicin upean esityksen jälkeen *Yle urheilu*. Viitattu 17.10.2014.
113. ↑  Lund, Sakari: Federer ei hyydy – komea Masters-voitto Shanghaiss *Yle urheilu*. Viitattu 17.10.2014.
114. ↑  Federer teki sen taas – kuudes mestaruus kotikaupungissa *Ilta-Sanomat*. Viitattu 5.11.2014.
115. ↑  Federer taipui Pariisissa – haave ykköspaikasta koki kolauksen MTV.fi/sport. Viitattu 5.11.2014.
116. ↑  Myllyaho, Manu: Murray pelastui viime hetkellä täydelliseltä nöyryytykseltä Yle urheilu. Viitattu 23.11.2014.
117. ↑  Lehtisaari, Matti: Federer vei jännitysnäytelmän *Yle urheilu*. Viitattu 23.11.2014.
118. ↑  Lund, Sakari: Federer vetäytyi finaalista – Djokovic voitti ATP-mestaruusturnauksen luovutuksella *Yle urheilu*. Viitattu 23.11.2014.
119. ↑  Tammilehti, Teemu: Roger Federer sai vihdoin himoitsemansa *Yle urheilu*. Viitattu 25.11.2014.
120. ↑  Roger Federer yhden voiton päässä hurjasta rajapyykistä *Ilta-Sanomat*. Viitattu 15.1.2015.
121. ↑  Federerille tonni täyteen Brisbanessa MTV.fi/Sport. Viitattu 15.1.2015.
122. ↑  Federerille varhaisin tappio Melbournessa 14 vuoteen Forssan Lehti/Uutiset.  Arkistoitu 4.3.2016. Viitattu 30.1.2015.
123. ↑  Ihmeteini kaatui vihdoin – Federer ja Djokovic finaaliin MTV.fi/Sport. Viitattu 3.3.2015.
124. ↑  McKeough, Alex: Federer nujersi maailmanlistan ykkösen *Yle urheilu*. Viitattu 3.3.2015.
125. ↑  Federer kaatoi Raonicin – edessä "kiistattomasti kovin finaali" MTV.fi/Sport. Viitattu 31.3.2015.
126. ↑  Djokovic parempi Indian Wellsin loppuottelussa Sportti.com. Viitattu 31.3.2015.
127. ↑  Lund, Sakari: Federer ja Wawrinka hävisivät, Nadal tiukilla Monte Carlossa *Yle urheilu*. Viitattu 23.4.2015.
128. ↑  Federer finaaliin Istanbulissa, Murray Münchenissä Elisa.net. Viitattu 5.5.2015.
129. ↑  Anu Karttunen: Federer voitti vihdoin massalla – "Ottelu olisi ansainnut kolmannen erän" *Yle urheilu*. Viitattu 5.5.2015.
130. ↑  Superlupaus löi Federerin Madridissa – tie-break kesti yli 15 minuuttia *Ilta-Sanomat*. Viitattu 10.5.2015.
131. ↑  Rooman Masters-turnauksessa unelmafinaali MTV.fi/Sport. Viitattu 26.5.2015.
132. ↑  Djokovic ylivoimainen Roomassa: "Tämä on urani paras vuosi" *Helsingin Sanomat*. Viitattu 26.5.2015.
133. ↑  Wawrinka pudotti Federerin sveitsiläisten taistossa *Iltalehti*. Viitattu 7.6.2015.
134. ↑  Roger Federer beats Ivo Karlovic to reach Gerry Weber Open final BBC. Viitattu 23.6.2015. (englanniksi)
135. ↑  Federer beats Seppi in Halle Open final Finland Times. Viitattu 23.6.2015. (englanniksi)
136. ↑  Federer ja Murray tarjosivat komean näytöksen, joka kesti valitettavasti vain kolme erää *Helsingin Sanomat*. Viitattu 19.7.2015.
137. ↑  Novak Djokovicista Wimbledonin valtias – Federer yhä nälkäinen *Helsingin Sanomat*. Viitattu 19.7.2015.
138. ↑  Roger Federer beats Andy Murray in Cincinnati Masters semi-final BBC. Viitattu 27.8.2015.
139. ↑  Ääri, Ida-Sofia: Federer voitti maailmanlistan ykkösen Cincinnati Mastersissa *Yle urheilu*. Viitattu 27.8.2015.
140. ↑  Federer nuiji Wawrinkan – US Openiin unelmafinaali *Ilta-Sanomat/Urheilu*. Viitattu 21.9.2015.
141. ↑  Djokovic peittosi Federerin US Openin finaalissa *Ilta-Sanomat*. Viitattu 21.9.2015.
142. ↑  Jättiyllätys Shanghaissa, karsija pudotti Federerin *Helsingin Sanomat*. Viitattu 28.10.2015.
143. ↑  Federerille pitkästä aikaa voitto Nadalista Ilkka. Viitattu 3.11.2015.
144. ↑  Federer matkaa Suomeen tappio niskassaan *Iltalehti*. Viitattu 14.11.2015.
145. ↑  Lund, Sakari: Federer pisti Djokovicin hurjat voittoputket poikki *Yle urheilu*. Viitattu 4.12.2015.
146. ↑  Matti Lehtisaari: Yllättääkö Federer jälleen Djokovicin? *Yle urheilu*. Viitattu 4.12.2015.
147. ↑  Lund, Sakari: Djokovic kruunasi unelmakautensa Lontoossa *Yle urheilu*. Viitattu 4.12.2015.
148. ↑  Parkkinen, Jaakko: Federerin kausi alkoi finaalitappiolla Australian avointen alla *Yle urheilu*. Viitattu 16.1.2016.
149. ↑  Arimo Laakkonen: Federer vakuuttavasti neljän sakkiin Australiassa *Yle urheilu*. Viitattu 13.2.2016.
150. ↑  Parkkinen, Jaakko: Djokovic riepotteli Federeriä ja iski loppuotteluun *Yle urheilu*. Viitattu 13.2.2016.
151. ↑  Roger Federer crashes out of Monte Carlo Open following quarter-final loss against Jo-Wilfried Tsonga Daily Mail. Viitattu 21.4.2016. (englanniksi)
152. ↑  Thiem Upsets Federer To Reach Rome QFs ATP World Tour. Viitattu 21.5.2016. (englanniksi)
153. ↑  Federer announces withdrawal from Roland-Garros Roland-Garros.com. Viitattu 21.5.2016. (englanniksi)
154. ↑  Thiem Shocks Federer In Stuttgart 2016 ATP World Tour. Viitattu 15.6.2016. (englanniksi)
155. ↑  Zverev Dethrones Federer In Halle, Sets Mayer Final ATP World Tour. Viitattu 24.6.2016. (englanniksi)
156. ↑  Lund, Sakari: Federerin unelma elää *Yle urheilu*. Viitattu 23.7.2016.
157. ↑  Roger Federer putosi Wimbledonista *Helsingin Sanomat*. Viitattu 23.7.2016. (englanniksi)
158. ↑  Roger Federeriltä sokki-ilmoitus: Olympialaiset jäävät väliin *Iltalehti*. Viitattu 27.7.2016.
159. ↑  Roger Federer voitti Australian avoimet huiman trillerin päätteeksi! *Iltalehti*. Viitattu 29.1.2017.
160. ↑  Niemeläinen, Jonne: Federer näytti jälleen kaapin paikan Nadalille *Yle urheilu*. Viitattu 22.3.2017.
161. ↑  Roger Federerin mahtava paluu jatkuu Veikkaussivut.com. Viitattu 22.3.2017.
162. ↑  Lund, Sakari: Federerin uskomaton vire jatkuu – Nadal kaatui jälleen finaalissa *Yle urheilu*. Viitattu 4.4.2017.
163. ↑  Christer Sarlin: Federer suosii tänä kesänä ruohoalustaa *Yle urheilu*. Viitattu 28.6.2017.
164. ↑  Federer kohti Wimbledonia väkivahvassa pelivireessä Pohjalainen. Viitattu 28.6.2017.
165. ↑  Rönkä, Otto: Kätensä loukannut Djokovic luovutti *Yle urheilu*. Viitattu 17.7.2017.
166. ↑  Otto Rönkä: Rautainen Roger Federer raivasi tiensä Wimbledonin loppuotteluun *Yle urheilu*. Viitattu 17.7.2017.
167. ↑  Visuri, Roope: Teräsmies Federer jyräsi Wimbledonin voittoon ylivoimaisella ennätystykityksellä – itkettävä kipu pysäytti vastustajan *Yle urheilu*. Viitattu 17.7.2017.
168. ↑  Lund, Sakari: Zverevin ura nousukiidossa *Yle urheilu*. Viitattu 19.8.2017.
169. ↑  Unelmaottelu ei toteudu – Roger Federer reagoi tyylikkäästi yllättävään tappioon SuomiUrheilu.com. Viitattu 9.9.2017.
170. ↑  Lund, Sakari: Sunnuntaina upea tennispäivä – Masters-finaaleissa Federer – Nadal sekä Henri Kontinen *Yle urheilu*. Viitattu 17.10.2017.
171. ↑  Lund, Sakari: Federer löi Nadalin jo viidettä kertaa peräkkäin *Yle urheilu*. Viitattu 17.10.2017.
172. ↑  Federer voitti Baselissa – ja vetäytyi Pariisin Mastersista MTV.fi/Sport. Viitattu 1.11.2017.
173. ↑  Visuri, Roope: Federerin huippuvuosi päättyi yllätystappioon: "Olisin voinut olla aggressiivisempi" *Yle urheilu*. Viitattu 22.11.2017.
174. ↑  Roger Federer voitti Australian avointen finaalin – ikoninen 20. Grand Slam -mestaruus *Aamulehti*.  28.1.2018.  Arkistoitu 29.1.2018. Viitattu 28.1.2018.
175. ↑  Federer teki tennishistoriaa! *Yle urheilu*.  16.2.2018. Viitattu 26.2.2018.
176. ↑  Federer lähestyy sadatta turnausvoittoa *Yle urheilu*.  18.2.2018. Viitattu 20.2.2018.
177. ↑  Roger Federer rikkoi oman häikäisevän ennätyksensä – taisteli tiensä finaaliin MTV.fi/Sport. Viitattu 20.3.2018.
178. ↑  Federer menetti otteensa ratkaisupaikassa MTV.fi/Sport. Viitattu 20.3.2018.
179. ↑  Federerille shokkitappio – menettää ykkössijansa maailmanlistalla *Yle urheilu*.  25.3.2018. Viitattu 28.3.2018.
180. ↑  Federer beats Raonic to clinch Stuttgart title *Daily Finland*.  18.6.2018. Viitattu 21.6.2018. (englanniksi)
181. ↑  Federerille shokkitappio – menettää ykkössijansa maailmanlistalla *Yle urheilu*.  24.6.2018. Viitattu 27.6.2018.
182. ↑  Kevin Anderson kaatoi Roger Federerin Wimbledonissa läkähdyttävän viisieräisen taistelun jälkeen *Helsingin Sanomat*.  11.7.2018. Viitattu 21.7.2018.
183. ↑  Niemeläinen, Jonne: Djokovicille historiallinen turnausvoitto *Yle urheilu*.  20.8.2018. Viitattu 25.8.2018.
184. ↑  US Openissa jättiyllätys: Sijoittamaton australialaiskonkari passitti Federerin katsomoon *Yle urheilu*.  4.9.2018. Viitattu 6.9.2018.
185. ↑  Nuori Borna Coric jättiyllätykseen Shanghaissa, sai Federerin näyttämään vanhalta ja hitaalta *Helsingin Sanomat*.  13.10.2018. Viitattu 20.10.2018.
186. ↑  Roger Federer wins Swiss Indoors in Basel for 99th career title *India Today*.  29.10.2018. Viitattu 1.11.2018. (englanniksi)
187. ↑  Lund, Sakari: Djokovic ja Federer pelasivat jälleen upean trillerin *Yle urheilu*.  11.4.2018. Viitattu 7.11.2018.
188. ↑  Pallopoika aiheutti yllättävää draamaa ATP-finaalien välierässä – "Haluan pyytää anteeksi", sanoi Alexander Zverev, joka kukisti Roger Federerin *Helsingin Sanomat*.  17.11.2018. Viitattu 21.11.2018.
189. ↑  Pitkänen, Henri: Jättiyllätys Australian avoimissa, kreikkalaisnuorukainen passitti Federerin katsomoon hurjan trillerin jälkeen *Yle urheilu*.  20.1.2019. Viitattu 4.2.2019.
190. ↑  Lund, Sakari: Roger Federerin juhlailta – huimat 100 ATP-turnausvoittoa täyteen *Yle urheilu*.  2.3.2019. Viitattu 5.3.2019.
191. ↑  Paina nimi mieleen! Tennismaailma sai uuden teinisensaation *Ilta-Sanomat*.  18.3.2019. Viitattu 25.3.2019.
192. ↑  Lund, Sakari: Federer omaa luokkaansa Miamissa *Yle urheilu*.  31.3.2019. Viitattu 2019-04-3.
193. ↑  Thiem Saves 2 M.P. To Beat Federer In Madrid Thriller *atptour.com*.  10.5.2019. Viitattu 14.5.2019. (englanniksi)
194. ↑  Roger Federer Withdraws From Rome QF *atptour.com*.  17.5.2019. Viitattu 22.5.2019. (englanniksi)
195. ↑  Karttunen, Anu: Nadal ei jättänyt Federerille mahdollisuuksia *Yle urheilu*.  7.6.2019. Viitattu 11.6.2019.
196. ↑  Roger Federer voitti Hallen nurmella kymmenennen kaksinpelimestaruutensa *Ilta-Sanomat*.  23.6.2019. Viitattu 26.6.2019.
197. ↑  Roger Federer teki sen taas! 37-vuotias tennislegenda eteni Wimbledonin finaaliin *Iltalehti*.  12.7.2019. Viitattu 18.7.2019.
198. ↑  Uusitalo, Timo: Eeppinen ja historiallinen tennisfinaali Wimbledonissa *Yle urheilu*.  15.7.2019. Viitattu 18.7.2019.
199. ↑  Hyyppä, Emma: Roger Federerille yllätystappio – tuntematon venäläispelaaja kukisti lajilegendan nopeasti kahdessa erässä *Yle urheilu*.  16.8.2019. Viitattu 23.8.2019.
200. ↑  Hyyppä, Emma: Federerille yllätystappio – Dimitroville uran ensimmäinen voitto tennislegendasta ja US Openin välieräpaikka *Yle urheilu*.  4.9.2019. Viitattu 8.9.2019.
201. ↑  Tenniksen supertähti Roger Federer harvinaisessa riidassa tuomarin kanssa: "Mikset kommunikoi kanssani" *MTVuutiset.fi*.  11.10.2019. Viitattu 22.10.2019.
202. ↑  Roger Federer murskasi vastustajansa 69 minuutissa Baselin finaalissa *Suomiurheilu.com*.  27.10.2019. Viitattu 31.10.2019.
203. ↑  Niemeläinen, Jonne: Federer otti ensimmäisen voittonsa Djokovicista neljään vuoteen *Yle urheilu*.  15.11.2019. Viitattu 26.11.2019.
204. ↑  Kreikan Tsitsipas pullautti tennislegenda Federerin ATP:n finaaliturnauksen loppuottelusta *Yle urheilu*.  16.11.2019. Viitattu 26.11.2019.
205. ↑  Roger Federerin ihmenousua ei enää nähty: Novak Đoković takoi voiton suoraan kolmessa erässä Australian avointen välierässä *Helsingin Sanomat*.  30.1.2020. Viitattu 5.2.2020.
206. ↑  Roger Federer kävi polvileikkauksessa *Yle urheilu*.  20.2.2020. Viitattu 15.3.2020.
207. ↑  Roger Federerille kova takaisku – kuluva kausi jää pelaamatta *MtvUutiset/Urheilu*.  10.6.2020. Viitattu 22.9.2020.
208. ↑  Polvileikkauksista yhä toipuva Roger Federer jättää Australian avoimet väliin *Helsingin Sanomat*.  28.12.2020. Viitattu 4.1.2021.
209. ↑  Roger Federer palasi tositoimeen *sportti.com*.  11.3.2021. Viitattu 22.3.2021.
210. ↑  Lund, Sakari: Roger Federer harkitsee Ranskan avointen jättämistä kesken *yle.fi*.  6.6.2021. Viitattu 15.6.2021.
211. ↑  Porvari, Riku: Wimbledonin tennisturnauksen kahdeksan kertaa voittanut Roger Federer putosi puolivälierässä! *yle.fi*.  7.7.2021. Viitattu 13.7.2021.
212. ↑  Tennislegenda Roger Federer jää loukkaantumisen takia pois Tokion olympialaisista *Yle Urheilu*.  13.7.2021. Viitattu 28.7.2021.
213. ↑  Roger Federer joutuu jälleen polvileikkaukseen ja vetäytyy tenniksestä useiksi kuukausiksi *Helsingin Sanomat*.  15.8.2021. Viitattu 26.8.2021.
214. ↑  Roger Federerin ura on saapumassa päätepysäkille: "Olisin todella yllättynyt, jos pystyisin pelaamaan Wimbledonissa" *Helsingin Sanomat*.  17.11.2021. Viitattu 1.1.2022.
215. ↑  Roger Federerin poikkeuksellinen ura päättyi tunteikkaasti toisen legendan vierellä – "Nautin" *mtvuutiset.fi*.  24.9.2022. Viitattu 17.10.2022.
216. ↑  Ja jumala loi tennispelaajan – Roger Federer *murtopallo.net/tennis*.  15.9.2022. Viitattu 14.11.2022.
217. ↑  Roger Federer zieht in Steuerparadies *swissinfo.ch*.  17.6.2008. Viitattu 14.2.2010. (saksaksi)
218. ↑  Lund, Sakari: Roger Federerin 14-vuotiaasta tuntenut Jarkko Nieminen näki läheltä, mikä erotti sveitsiläisen muista. *Yle urheilu* 23.9.2022.
219. ↑  Roger Federer shows off twins Charlene Riva and Myla Rose news.com.au.  Arkistoitu 24.1.2010. Viitattu 5.1.2011. (englanniksi)
220. ↑  Tennislegenda Roger Federerin yllätys – jo toiset kaksoset! Ilta-Sanomat. Viitattu 1.6.2014.
221. ↑  UNICEF’s newest Goodwill Ambassador, tennis star Roger Federer, hits an ace for children unicef.org. Viitattu 31.3.2012. (englanniksi)
222. ↑  Roger Federer Biography voices.yahoo.com. Viitattu 31.3.2012. (englanniksi)

Kirjallisuutta
--------------

* Bowers, Chris: *Federer – Kaikkien aikojen paras*. Suomentanut Pekka Tuomisto. Docendo, 2016. ISBN 978-952-291-261-9.
* Wallace, David Foster: *Tennisesseet*, s. 131–156. (String Theory, 2016.) Suomentanut Tero Valkonen. Helsinki: Siltala, 2016. ISBN 978-952-234-914-9.

Aiheesta muualla
----------------

* Kuvia tai muita tiedostoja aiheesta **Roger Federer** Wikimedia Commonsissa

* Virallinen sivu. (englanniksi)
* Roger Federer ATP:n sivuilla (englanniksi)

|  |  |  |  |
| --- | --- | --- | --- |
| 

| * n
* k
* m
ATP-tenniksen maailmanlistan ykköspelaajat |
| --- |
|  |
| 
* Romania Ilie Năstase (1973/1974 – 40 vk)
* Australia John Newcombe (1974 – 8 vk)
* Yhdysvallat Jimmy Connors (1974/1983 – 268 vk)
* Ruotsi Björn Borg (1977/1981 – 109 vk)
* Yhdysvallat John McEnroe (1980/1985 – 170 vk)
* Tšekkoslovakia Ivan Lendl (1983/1990 – 270 vk)
* Ruotsi Mats Wilander (1988/1989 – 20 vk)
* Ruotsi Stefan Edberg (1990/1992 – 72 vk)
* Saksa Boris Becker (1991 – 12 vk)
* Yhdysvallat Jim Courier (1992/1993 – 58 vk)
* Yhdysvallat Pete Sampras (1993/2000 – 286 vk)
* Yhdysvallat Andre Agassi (1995/2003 – 101 vk)
* Itävalta Thomas Muster (1996 – 6 vk)
* Chile Marcelo Ríos (1998 – 6 vk)
* Espanja Carlos Moyá (1999 – 2 vk)
* Venäjä Jevgeni Kafelnikov (1999 – 6 vk)
* Australia Pat Rafter (1999 – 1 vk)
* Venäjä Marat Safin (2000/2001 – 9 vk)
* Brasilia Gustavo Kuerten (2000/2001 – 43 vk)
* Australia Lleyton Hewitt (2001/2003 – 80 vk)
* Espanja Juan Carlos Ferrero (2003 – 8 vk)
* Yhdysvallat Andy Roddick (2003/2004 – 13 vk)
* Sveitsi Roger Federer (2004/2018 – 310 vk)
* Espanja Rafael Nadal (2008/2018 – 196 vk)
* Serbia **Novak Đoković (2011/2019 – 251 vk)**
* Iso-Britannia Andy Murray (2016/2017 – 41 vk)

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Japani
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* IdRef

 |

 |